open-index/open-wikipedia-markdown huggingface dataset:
夜郎

**夜郎**係中國漢朝時所謂「西南夷」入便最大嘅國。夜郎嘅中心位置到而家都未有定論，學術界嘅分歧亦好大，有學者認為係喺而家貴州六盤水畢節一帶。關於夜郎國嘅記載主要喺《史記·西南夷列傳》見到，而根據考古嘅資料，一般認為夜郎喺中國嘅戰國時代已經喺度。

《漢書》記載，夜郎王興喺漢成帝河平二年（前27年）舉兵反漢，漢朝派兵誅滅，夜郎國亡，改設郡縣。

可樂係夜郎鼎盛時期嘅政治中心，可樂遺址喺而家貴州省赫章縣，係中國「全國重點文物保護單位」。

## 相關嘅成語
成語「夜郎自大」係形容一個人見識淺薄、妄自尊大，同「井底之蛙」、「坐井觀天」嘅意思相近。
## 攷
伊利沙伯泰萊

**伊利沙伯泰萊**女爵士（Dame **Elizabeth Rosemond Taylor**，）係20世紀美國電影演員，荷里活傳奇女星。

## 出面網頁

* 

類:美國電影女演員
類:奧斯卡金像獎最佳女主角
香港足球史

香港足球大概100年歷史，足球係香港大眾娛樂，嚮1940年代至1960年代，香港足球業係黃金年代，唔少細路發夢都想做足球巨星，當時有名嘅球星出身地，好似修頓球場、維園、官涌遊樂場、卜公花園同麥花臣，而家重嚮處。

嚮1945年至1969年，球迷為睇足球比賽，廢寢忘餐通宵輪飛，盛極一時。萬人空巷，成「病態」球迷，擁護唐人足球。

不過，1990年代後期，香港足球貪污打假波事件曾經令香港人失望。

## 1908年 至 1920年代
1908年，香港孖剌西報（Hong Kong Daily Press）捐出銀杯做獎品，賽事叫「尋常杯賽」，從此香港出現公開嘅足球競賽，個名沿用到二次大戰日本佔領香港為止。當年只有西人球隊，多數係當地軍隊，冇華人參賽。第一屆聯賽由巴付陸軍羸咗，之後甲組聯賽都係洋人球隊贏晒。直到1920年代後期，南華、中華出現。

## 1920年後
香港足球總會（前身係香港腳球總會）嚮1914年成立，華人球隊同天才球員湧現，包括香港球王李惠堂、包家平、孫錦順、譚江柏、黎兆榮、卓石金、李碩友、鄭少康、葉北華同李天生咁。1950年代至1960年代，香港出名球星有朱永強、莫振華、高保強、姚卓然、黃志強、黃兆和、何祥友、張子岱同張子慧咁。出名球隊有南華、傑志同九巴咁。

1954年，香港加入國際足球協會，1956年重做埋頭一屆亞洲盃足球賽東道主，1960年，中華民國代表隊（當時係以香港球員為主）打入1960年羅馬奧運會決賽週資格，令香港有「遠東足球王國」美譽。

1968年香港足球職業化，球會重金請外援助陣，好似居里、仇志強咁，同本地球星胡國雄、尹志強、鍾楚維、劉榮業合作，令球賽激烈，球迷入場唔少。

## 參考

* 《香港足球史話（1945-1969）》
卡士米羅

**卡士米羅**（，）係巴西上將，1943年佢提議創立**巴西太空航空技術院**（Instituto de Tecnologia da Aeronáutica）同埋**巴西空軍太空科學技術部門**（Departamento de Ciência e Tecnologia Aeroespacial da Força Aérea Brasileira）。 
 
## 連出去
*太空航空技術院
*空軍太空科學技術部門
*卡士米羅基金會

類:巴西軍人
Morning娘。

**Morning娘。**（），亦有人稱為**早安少女組。**，係1997年出道嘅日本女子偶像組合，係演藝經紀公司Up-Front Agency嘅女子偶像牌子Hello! Project旗下首要組合。佢嘅單曲及專輯總銷量超過1600萬張，銷售額超過270億日元。

組合特點係成員多數係後生女仔以及不斷加減成員以維持新鮮感，平均每年就會加減成員一次，人數最多曾經去到16人，係Hello! Project內成員加減最頻密嘅組合。最佳作品係1999年銷量超過164萬張嘅「LOVE MACHINE」，當時嘅組合特色係成員年齡差距極大，相差可以超過12年，因此歌迷年差亦好闊。新成員主要透過公開報名形式（選拔會）召募，現役所有成員都係十一期或以後加入。

## 出面網頁
* Morning娘。官方網頁
曹奐

**曹奐**（奐讀換，；），原名**曹璜**（），字**景明**（），喺燕王曹宇嘅仔，曹操嘅孫。曹奐係曹魏最後一位皇帝，諡號喺**魏元帝**（）。

## 生平
### 即位
甘露五年（260年），皇帝曹髦因為討伐司馬昭而畀司馬昭嘅手下成濟殺害。司馬昭揀咗曹奐嚟繼位做皇帝，佢喺六月甲寅日入洛陽拜見皇太后，並喺嗰日登基做皇帝。曹奐實際上冇任何權力，喺大臣同埋軍隊入面冇任何勢力，完全就係司馬昭嘅傀儡。

### 在位期間
263年，曹魏派大將鄧艾同埋鍾會做低蜀漢。攻蜀期間，曹奐封司馬昭為晉公，相國，加九錫。蜀漢滅亡之後，曹奐又進爵司馬昭為晉王，但司馬昭冇耐就病死咗，爵位由佢個仔司馬炎繼承。

### [[禪讓]]帝位
265年，司馬炎逼曹奐將皇位禪讓畀自己，改國號為晉，曹魏滅亡。司馬炎封曹奐做陳留王，並且搬佢去鄴城度住，允許佢用皇帝嘅儀仗、用皇家嘅禮儀祭祖、唔使以臣下嚟自稱。曹奐臨走之前，太傅司馬孚握住佢嘅手話：「我到死都係大魏嘅忠臣。」晉惠帝太安元年（302年）曹奐喺許昌死咗，享年五十八歲，諡號元皇帝。

## 屋企人
* 卞皇后：卞綝嘅女，263年曹奐立佢做皇后。

## 參考
### 引用
曹鑠

**曹鑠**係曹操庶子，阿媽係劉夫人，曹操庶長子曹昂嘅同母弟。英年早逝。魏明帝太和三年（229年）追封相王，謚號殤。

## 參考
《三國志·卷二十·魏書·武文世王公傳·相殤王鑠》
莫家堯

**莫家堯**（，）係香港前藝人，喺香港演藝學院畢業，初頭做亞洲電視藝員，1995年轉投無綫電視。2005年底，莫家堯離開無綫電視，息影退出娛樂圈並轉咗去其他行業。

## 參考
何啟南

**何啟南**（，）係香港男演員，亦參與過電影同埋製片。

何啟南嘅演藝事業由1980年代中一路到而家，咁多年嚟都係喺無綫電視演出，扮演嘅角色多數係跟班、斯文敗類同埋其他反角等等，另外都有一尐小人物。除咗呢尐佢都拍過電影，代表作係1988年電影《雞同鴨講》扮老許記員工。

## 演出

### 電影
*1992年：富貴黃金屋
*1995年：烈火戰車
*1997年：97家有囍事

### 網絡電視劇
*2013年：新抱喜相逢
*2017年：反黑 飾 郭志剛

### 廣告
*1989年：公仔碗仔麵

## 攷

## 拎
*
*
*
*何啟南-明星檔案
*
*
李霖恩

**李霖恩**（**Glen Lee Lam Yan**，）係香港男藝人，第17期無綫電視藝員訓練班（2003年），做過細路節目《放學ICU》嘅主持，綽號「霖恩哥哥」。

李霖恩13歲留學英國，返香港之後入咗間經理人公司做製作助理。佢係保安局前局長李少光嘅獨仔，亦係第一個局長級高官嘅仔女入娛樂圈做嘢。

2008年2月24號，李霖恩同拍拖好耐嘅女朋友方燕凌（Candy）結婚。2009年頭，方燕凌有咗身己，預產期喺10月。Candy 喺10月5號開刀生咗個女李清宜（Gianna）。佢哋後來生咗個仔李尚宜（Gabriel）。

2018年，李霖恩搖身一變成為導演兼經理人公司老闆，開戲之餘又簽下陳偉琪、杜大偉、湯沛宜、賴嘉瑩及Sugar Baby等藝人。

## 演出作品

### 電視劇（[[無綫電視]]）

; 2001至2002年

* 皆大歡喜 (古裝電視劇) 飾 路人、放數佬、街坊、小販、山賊、小二、乞丐、書生、守衛、客、路人、夫、荷官、家丁、官差、南瓜大將軍、侍衛

; 2002年

* 洛神 飾 銅鞮家丁

; 2003年

* 洗冤錄II 飾 下人（第2集）、家丁（第3-4集）、考生甲（第14集）
* 十萬噸情緣 飾 侍應（第14集）
* 當四葉草碰上劍尖時
* 金牌冰人 飾 彭公子
* 律政新人王
* 美麗在望 飾 路人（第1集）
* 衝上雲霄 飾 助手（第26集）
* 西關大少 飾 楊律師 (第16集)
* 九五至尊 飾 廣州雜技團隊員

; 2003至2005年

* 皆大歡喜 (時裝電視劇) 飾 茶客（第5集）、記者（第27集）、司機（第34集）、侍應（第60集）、侄仔（第97集）、男演員（第123集）、售貨員（第130集）、VCD伙記（第140集）、婆子（第162集） 郵差（第203集）、醫生（第224集）、金毛強（第383集）、經理（第434集）

; 2004年

* 烽火奇遇結良緣 飾 侍衛
* 怪俠一枝梅 飾 東廠侍衛
* 無名天使3D 飾 雪糕仔
* 隔世追兇 飾 探員

; 2005年

* 甜孫爺爺 飾 宗
* 老婆大人 飾 狗場職員 (第20集)
* 學警雄心 飾 李承志　
* 酒店風雲 飾 記　者
* 水滸無間道 飾 馬志明

; 2007年

* 兩妻時代 飾 少　男
* 通天幹探 飾 事務律師（成子謙之助手）

; 2008年

* Click入黃金屋 飾 Herman

; 2009年

* 學警狙擊 飾 李承志
* 烈火雄心3 飾 Vincent（九龍城消防局消防員）

; 2010年

* 秋香怒點唐伯虎 飾 將軍
* 天天天晴 飾 巫仕得

; 2011年

* 依家有喜 飾 Danny
* 女拳 飾 馮律師
* **[[誰家灶頭無煙火]] 飾 何家明**

; 2012年

* **[[心戰 (電視劇)|心戰]] 飾 Edwin**
* 衝呀！瘦薪兵團 飾 方啟邦（Alvin）
* 護花危情 飾 周志華
* 回到三國 飾 軍謀校尉

; 2012至2016年

* **[[愛·回家 (第一輯)]] 飾 樓尚友（Anthony）/古里梧島王子（Prince）**
* 愛·回家 (第二輯) 飾 樓尚友

; 2013年

* 仁心解碼II 飾 歐子軒
* 神探高倫布 飾 司徒輝
* 巨輪 飾 Danny仔

2014年

* 忠奸人 飾 洪國棟

; 2015年

* 東坡家事 飾 王雱
* 梟雄 飾 楊基
* **[[刀下留人]]** 飾 **墨守成**

; 2016年

* 鐵馬戰車 飾 蕭家諾
* 警犬巴打 飾 成隋
* 公公出宮 飾 古醫生
* 廉政行動2016 飾 馬家富
* 純熟意外 飾 Jason

; 2016至2017年

* **[[愛·回家之八時入席]]** 飾 **江明**

; 2017年

* 與諜同謀 飾 唐致遠（David）

; 2018年

* 跳躍生命線 飾 常朗天
* 是咁的，法官閣下 飾 陸偉賢

; 2019年

* 她她她的少女時代 飾 Diamond一鳥
* 丫鬟大聯盟 飾 日光

; 2020年

* 黃金有罪 飾 Alan

### 電影

* 2003年：行運超人 飾 警察
* 2004年：驚心動魄
* 2004年：爆裂都市

## 政治立場
李霖恩係香港親中派嘅支持者，喺香港反送中運動期間，曾經聯同曹永廉、莊思明、莊思華、姚瑩瑩、李嘉、洗國林同埋朱庭萱等人親自前往香港警察總部支持警察，更加同謝振中、郭嘉銓、江永祥等警隊高層合照。
## 參考

## 出面網頁
* 
* 
*
曹昂

**曹昂**（），字**子脩**，沛國譙縣人。係曹操嘅大仔，庶妻劉氏所生，但係因為劉氏早死，所以由曹操嘅正室丁氏養大。曹昂聰明而且性情謙和，好得曹操鐘意，20歲時就舉孝廉。建安二年（197年）年跟住曹操出征張繡，俾張繡突然襲擊，曹昂為咗救曹操，負責斷後，同大將典韋一齊喺宛城戰死。

曹昂死咗之後，佢養母丁氏為咗呢件事同曹操離異，之後曹操就扶正卞夫人。曹操臨死前話「如果佢（曹昂）死咗有靈，子脩問我『我老母喺邊度』，我點用呢番話答佢？」魏文帝曹丕話過如果有曹昂同曹沖喺度，佢就唔做得皇帝。黃初二年（221年），追封謚號豐悼公，黃初五年（224年）又進一步追封做豐悼王。太和三年（229年）年改謚號叫愍王。
曹彪

**曹彪**（），字**朱虎**，係三國曹魏人物，曹操同妻妾孫姬嘅二仔。

嘉平三年（251年），曹彪同王凌謀反，對抗搶咗曹魏政權嘅司馬氏，最後畀司馬懿賜死。享年57歲。
先秦文學

**先秦文學**即係秦代之前（指公元前221年秦朝統—天下以前）嘅文學作品。先秦文學要討論中國文學嘅起源、口頭文學、早期書面文學同埋成熟嘅書面文學。文學嘅起源同埋口頭文學須要追溯到去史前史，即係重未有成文歷史以前嘅人類歷史階段。先秦文學嘅主體部分係成熟嘅周代書面文學，尤其係春秋戰國時代嘅文學。
小男孩 (原子彈)

**Little Boy**（粵語譯**細路仔**；官話譯**小男孩**）係第二次世界大戰嗰陣時美國喺日本廣島市掟嘅第一粒原子彈嘅名。Little Boy長10英呎（3米），闊28英吋（71厘米），重8900磅（4000公斤）。

佢係世界第一粒用來打仗嘅原子彈，兼第二粒引爆嘅原子彈。呢個名，亦都係指美國所造，同品種嘅原子彈。粒彈係用鈾元素做核心，係槍型（gun-type）。

## 爆

1945年8月6號由Paul Tibbets揸嘅「Enola Gay」轟炸機喺廣島相生橋上空31,000英呎（9000米）掟落去。喺日本當地時間朝早8點15分，喺1,800呎（550米）高度爆炸，成為人類史上第一次針對人類用核武器嘅事。

約莫70,000人直接死喺Little Boy嘅爆炸，另外70,000人受傷。之後再有好多人死喺核子輻射引起嘅癌症。有大肚婆因為輻射而小產，唔少啱啱出世嘅BB發育畸形。根據統計，去到1999年（50年後還關核爆事嗎？），死喺Little Boy嘅人已經升到200,000。而家廣島市重將相生橋附近嘅地區列為輻射污染區

去

## 睇埋
* Fat Man
瑪麗亞基阿勞霍

聖徒**瑪麗亞基阿勞霍**（****，全名**Maria Magdalena do Espírito Santo de Araújo**；）係巴西天主教徒及西塞羅神父嘅契女。
新清水灣道

**新清水灣道**（）係香港九龍一條馬路、清水灣道喺飛鵝山嘅分支路，連接四順、佐敦谷，喺彩雲邨繡文樓（即彩雲聖若瑟小學對開位置）同清水灣道匯合。條路喺1980年初通車，大部分路段採用三線雙程及六線雙程行車，全長大概2.5公里。

而**新清水灣道高架天橋**係香港海拔最高嘅大橋，係來往西貢同九龍嘅新橋。呢條橋發生過幾次跳橋事件，因為橋上同橋下嘅新清水灣道相差大概五十米，有人揀喺呢條有行人路嘅天橋自殺。

新清水灣道起之前，啲車由九龍來往西貢半島同將軍澳等新界以東嘅未發展地區只可以由彩雲邨嘅清水灣道入，但因為嗰段清水灣道好斜，嗰陣嘅車，尤其係大車就行得好辛苦，政府有需要起新路，所以喺佐敦谷同彩雲邨之間起新清水灣道上山去順利邨，再用大橋接駁上飛鵝山去西貢半島。

現時新清水灣道已經喺2009年同佐敦谷彩興里連接，啲車可以經佐敦谷去牛頭角一帶。

## 參考
律勞卑

**律勞卑**（William John Napier，減筆William Napier；爵號9th Lord Napier；）又叫**納鼻夏**，係英國人。《香港雜記》記做納鼻夏名威利林尊。佢係英國皇家水師軍官。亦係政治人同外交人。

## 名
律勞卑係Lord Napier之譯。而納鼻夏係Napier之譯。威利林係William，尊係John。

## 駐省商務大臣
一八三三年，鑑於年尾東印度公司二百年滿約，唔再獨佔中國貿易。理藩院（ foreign secretary）彭夏士頓，同律勞卑好熟，任律勞卑做駐省（正）商務大臣（ Chief Superintendent of Trade at Canton）。九月十號正式任命，是爲英國全權大臣。亦任名萄魯頓（William Henry Chickely Plowden）爲左副商務大臣（Second Superintendent）。爹鼻士（Sir John Francis Davis）爲右副商務大臣（Third Superintendent）。呢兩人舊時係東印度公司嘅驗貨官。十月，佢哋坐英國皇家水師戰船顏頓麥（HMS Andromache）去省城。

一八三四年七月十五號，律勞卑到澳門。十日後到省城。之不過佢唔識規舉，最後兩廣總督要佢返澳門先。又派過船打省城。最後失敗，鬱鬱而終，死喺澳門。

類:英國軍人
類:英國政治人
類:英國外交官
卜爾甘

**卜爾甘**（****；）係巴西女演員。

## 連出去
*互聯網電影數據庫
*卜爾甘小姐個人網頁
*Revista TPM
*卜爾甘佔位符頁
*Cult Sirens
顏頓麥 (1832年)

**顏頓麥**（HMS Andromache），又寫**顔頓麥**，係英國皇家水師戰船。有炮廿八尊。1832年落水，1854年改造過，1875年散咗。

佢1834年載律勞卑到大清，亦係省城同虎門打仗。
顏頓麥

**顏頓麥**（HMS Andromache），又寫**顔頓麥**，係英國皇家水師戰船名，有好幾艘。

*顏頓麥 (1832年)，搭過律勞卑。
*顏頓麥 (1890年)，巡洋艦。
細靜脈

**細靜脈**係微循環入面一種比較細嘅血管，比毛細血管大一啲。細靜脈將毛細血管入面冇乜氧氣嘅血集埋一齊，輸送到靜脈入邊。然後由靜脈運返去心臟。細靜脈嘅直徑細到8微米，大到100微米，響毛細血管會合嗰陣就形成細靜脈。

## 結構
細靜脈壁有三層：內皮層係由鱗片狀嘅內皮細胞組成，有生物膜嘅作用，中間層係肌肉同彈性組織，而外層就係纖維連結組織。中間層發展得唔係幾成熟，所以細靜脈嘅壁厚唔夠細動脈厚。因為細靜脈壁穿透性好，所以液體同埋血細胞都可以穿過細靜脈壁。

類:血管
赫爾辛基

**赫爾辛基**（）係歐洲國芬蘭嘅首都，喺芬蘭南部芬蘭灣沿海。佢同時兼任新地嘅首府。赫爾辛基主辦過好多個國際活動，1952年夏季奧林匹克運動會就係喺赫爾辛基度舉行。喺2024年，赫爾辛基嘅人口達到一百三十四萬七千人。
## 歷史
### 早期歷史
由幾千年前開始，赫爾辛基地區就經已有人住。
### 赫爾辛基建立咗之後
1550年，瑞典國王孤士塔符渦沙建立咗赫爾辛基。
### 俄羅斯帝國時期
喺1808年，俄羅斯帝國佔領咗而家屬於芬蘭嘅地區，而喺1812年，赫爾辛基都成為咗俄羅斯帝國自治實體芬蘭大公國嘅首都。

## 參考
艾德貝奈斯

**艾德貝奈斯**（****，全名**José Edilbenes Bezerra**，又譯**貝諾**；）係巴西漫畫家，因爲幫DC漫畫畫漫畫而聞名。

## 連出去
*艾德貝奈斯個人網頁
*Deviant Art
*大漫畫資料庫（Grand Comics Database）
澳元

**澳洲元**（又叫**澳元**、**澳洲紙**，，簡寫**A$**或者**AUD**）係澳洲嘅貨幣，一澳元有100仙。

澳洲最初用嘅貨幣同英鎊一樣。後來用返自己嘅「澳洲鎊」，幣值同英鎊一樣。嗰陣時一鎊有20先令；一先令有12便士。一鎊就有240便士。

後來1966年澳洲推行十進制，連貨幣都一齊用埋十進制。新貨幣嘅單位係**澳元**，幣值係以前嘅澳洲鎊嘅0.5鎊，一緡等如100仙，一仙等於1.2便士。

2002年開始，銀紙用膠印，襟用啲又靚啲。

## 銀紙
$5、$10、$20、$50、$100

## 銀仔
5¢、10¢、20¢、50¢、$1、$2

## 出面網頁
* 澳元 銀紙
惠靈頓穆尼斯

**惠靈頓穆尼斯**（****，全名**Francisco Wellington de Moura Muniz**；）係巴西喜劇演員，曾經係Pânico na TV同RedeTV!嘅成員。

## 連出去
*個人網頁
*網絡日誌
*Twitter
紐西蘭元

**紐西蘭元**（有人叫「**紐元**」、「**紐紙**」、「**紐幣**」等等；，簡寫**[[$]]**或者**NZ$**）係紐西蘭等地方嘅法定貨幣，喺1967年開始用。一緡紐西蘭元有100紐西蘭仙。

1964年，紐西蘭議會通過十進制貨幣法，決定喺1967年7月10號引入新貨幣**紐西蘭元**，代替之前嘅「紐西蘭鎊」。兌換值係一鎊換兩緡。嗰陣時有人提議叫新貨幣做Kiwi（鷸鴕），等佢唔使同美元攪亂，但係到最後都係決定揀「Dollar」呢個名。

## 出面網頁
* 紐西蘭元 (紙幣)
汶萊元

**汶萊元**（ريڠڬيت بروني）係亞洲國汶萊嘅法定貨幣。自從馬來西亞同埋新加坡獨立咗之後，汶萊喺1967年就開始咗發行自己嘅貨幣。而家汶萊元同新加坡紙係掛咗鈎嘅，兌換匯率價係1對1。2004年，汶萊元引入咗塑膠銀紙。
羅安達

**羅安達**（**Luanda**）係非洲國安哥拉首都、最大城市、重要港口同埋全國嘅政治、文化、經濟、交通嘅中心。呢座城喺安哥拉西部、撒哈拉沙漠以南、大西洋沿岸。

## 參考
波圖奴埠

**波圖奴埠**（）係貝寧一城市，亦係一埠，係該國京城。不過佢京城之名，名義爲主，實際行政喺吉大奴。

## 文獻
華加杜古

**華加杜古**（）係非洲國布基納法索嘅首都、第一大城市，係全國文化、經濟、行政中心。
艾布塔巴德

（）係亞洲國巴基斯坦嘅一座城市，約莫喺首都伊斯蘭堡以北150公里。

## 大件事
2011年5月2號，美國喺未通知巴基斯坦嘅情況下派人喺當地一間住宅屋入便炸死咗賓拉登同埋佢其中一個仔。

事後喺美國當地時間2011年5月1號晚，美國總統奧巴馬喺白宮宣布，賓·拉登同佢嘅仔哈立德當日喺艾布塔巴德一間住宅入邊被人炸死。通過對比賓拉登同佢死咗嘅親家姐嘅DNA，證實咗佢嘅身份。呢個秘密行動由奧巴馬授權「一小隊美國人」執行。喺這次行動入邊，賓拉登嘅一個仔被打死，同時被捕嘅包括賓拉登嘅兩個妻子、6個仔同4個親信。
任天堂

**任天堂**（）係日本一間電子遊戲公司，總部設喺京都。

任天堂係喺1889年9月23號成立，當時係叫**任天堂骨牌**，主要出花札紙牌。1963年公司改叫任天堂之後，就開始撈唔同嘅生意，例如玩具、的士等。喺1970年代開始，任天堂開始推出街機遊戲，之後電子遊戲同埋遊戲機成為任天堂嘅主要業務，喺電子遊戲方面嘅影響力遍及全世界。

## 主要遊戲機
*紅白機（1983）
*Gameboy（1989）
*超級任天堂（1990）
*任天堂64（1996）
*Gameboy Advance（2001）
*Gamecube（2001）
*任天堂DS（2004）
*Wii（2006）
*任天堂3DS（2011）
*WiiU（2012）
*任天堂Switch（2017）
*任天堂Switch 2（2025）

## 出面網頁

*　任天堂（日本）官方網頁
*　任天堂（北美）官方網頁
*　任天堂（香港）官方網頁
2001年夏季世界大學生運動會

**2001年夏季世界大學生運動會**係第21屆世界大學生運動會，喺2001年8月22號到9月1號喺中華人民共和國北京市舉行。呢次係中國第一次搞夏季世界大學生運動會。嗰屆中國喺獎牌榜以54金、25銀、24銅排第一。
Toussaint Louverture國際機場

**Toussaint Louverture國際機場**係一座喺海地太子港嘅國際機場。Toussaint Louverture係建立海地嘅革命家。
大東山

**大東山**（英文：Sunset Peak）係香港第三高嘅山，海拔高869米，喺大嶼山鳳凰山東便，二東山西便。喺香港境內，大東山淨係矮過大帽山（957米）同埋鳳凰山（934米）。大東山附近範圍劃咗入去南大嶼郊野公園同北大嶼郊野公園入便。

大東山以日落風景聞名，而秋天芒草美景喺近年亦被大肆宣傳，每年11月到12月都吸引唔少遊人上山，但同時亦產生嚴重嘅環境污染問題。

## 參考
2011年夏季世界大學生運動會

**2011年夏季世界大學生運動會**係第26屆世界大學生運動會，喺2011年8月1號到8月23號喺中華人民共和國廣東省深圳市舉行。呢次係中國第二次搞夏季世界大學生運動會，上一次係喺2001年嘅北京。

中國深圳喺2007年1月17號搞嘅選拔入便擊敗咗另外四個競爭城市，攞到呢次主辦權。其他四個城市分別喺中華台北、波蘭、俄羅斯同埋西班牙。

呢屆中國喺獎牌榜以75金、39銀、31銅排第一。

## 拎
* 深圳大運會官方網站
恆光實業

**恆光眼鏡行有限公司**（）主要業務係生產同埋賣光學產品。

恆光眼鏡行喺1973年成立，1990年11月30號上市，後來因為公司發生咗財政問題，加上行業競爭加劇，由南嶺化工取代咗上市地位，再到而家嘅金山能源。

## 拎
*恒光眼鏡行
戰國四君子

**戰國四公子**係指中國戰國時代嘅孟嘗君、平原君、信陵君、春申君四個人。

## 史
戰國末期，秦國越嚟越強大。各諸侯國公子貴族為咗對付秦國嘅入侵同埋挽救本國嘅滅亡，好落力網羅人才。佢哋禮賢下士，廣招賓客，去擴大自己嘅勢力，所以養「士」（包括學士、策士、方士或術士同埋食客）嘅風氣盛行。嗰陣時，以養「士」出名嘅有：

*齊國孟嘗君田文 
*趙國平原君趙勝 
*魏國信陵君魏無忌 
*楚國春申君黃歇 
後人叫佢哋做「**戰國四公子**」。

類:戰國人
戊戌六君子

**戊戌六君子**係指大清光緒廿四年（1898年，農曆戊戌年）慈禧太后發動戊戌政變嗰陣時拉咗同埋處死嘅六個變法派人士，佢哋分別係譚嗣同、林旭、楊銳、楊深秀、劉光第同埋康廣仁。

1898年9月21號，慈禧太后同直隸總督瓜爾佳·榮祿發動政變，囚禁住清德宗光緒皇，又拉咗譚嗣同等六人。刑部尚書趙舒翹話：「呢啲人根本就係亂臣賊子，殺無赦，使乜問供。」9月28號，六個人喺未經刑部審訊嘅情況下，畀慈禧太后下令押到北京菜市口問斬。畀人處斬嘅順序係：康廣仁、楊深秀、楊銳、林旭、譚嗣同、劉光第。

## 平反昭雪
慈禧太后死咗六年之後，即係民國三年（1914年），四川省嘅民政長陳廷傑要求政府對戊戌六君子平反昭雪。北洋政府接受咗佢嘅要求，兼且交由內務部從優獎恤，以昭激勸之餘，並且下令喺北京建立祠堂祭奠，並且將事蹟交畀清史館立傳。從此，戊戌六君子嘅「亂臣賊子」名號終於得以平反昭雪。

## 睇埋
*公車上書
*康有為
*梁啟超
佳視六君子

**佳視六君子**係指香港佳藝電視（佳視）嘅六個核心人物。佢哋本來都係無綫電視嘅高層，畀人高薪挖角去佳視做嘢。後來因為佳藝電視開支太大，六個人被逼辭職。事件間接搞到佳藝電視執笠。之後，佢哋六個分道揚鏣，重各自成為咗香港電子傳媒界獨當一面嘅人。

佳視六君子係下便六個人：
*周梁淑怡
*葉潔馨
*劉天賜
*盧國沾
*林旭華
*石少鳴
明戈拉

**明戈拉**（**مینګورہ**）係巴基斯坦西北邊境省سوات‎縣最大嘅城市。1998年，نګورہ嘅人口約莫有175,000人。
抗原決定簇

**抗原決定簇**，又叫**抗原表位**，係抗原上邊嘅一忽仔，專畀免疫系統入邊嘅抗體，B細胞同埋T細胞識別。而抗體上邊識別抗原決定簇嘅嗰一忽仔就叫抗體決定簇。
大老山隧道

**大老山隧道**（）係香港一隧道，全港第二長行車隧道，喺龍山隧道之後，全長三千九百五十米，南口鑽石山，北口小瀝源，喺大老山下，駁通九龍同沙田。隧道有兩管，一管南行，一管北行。收費處成一廣場，喺沙田小瀝源嗰邊，近恒生商學院，兼有巴士站，可轉巴士。而鑽石山嗰邊，就近志蓮靜苑，無停留處。

## 收費表
香港仔隧道

**香港仔隧道**（；；又叫**香隧**）係香港島唯一行車隧道，穿過聶高信山，連接黃竹坑嘅黃竹坑道同跑馬地嘅黃泥涌峽天橋，長1.99公里，隧道收費劃一係港幣5緡。

2012年，香港仔隧道平均每日行車量達64,969架次。2023年12月24日起，香港仔隧道實施不停車繳費系統「易通行」，取代本身人手收費亭同埋快易通。

## 歷史
香港仔隧道喺1970年代倡議起，1979年動工。1982年3月12號，家下用來返跑馬地嘅北行管道首先通車，採用單管雙程行車。最初香港仔隧道服務時間唔長，每日開到夜晚22：30就閂。1983年3月14號，去香港仔嘅南行管道通車。1984年12月20號，香港仔隧道延長服務時間至全日通車。

## 塞車問題
每逢繁忙時間，香港仔隧道去灣仔方向都會好塞。因此管理當局會將隧道間歇性咁閂咗佢，喺黃竹坑收費廣場禁止啲車行去疏導隧道入面嘅車輛（叫做「間封」）。另外，由南區通去香港仔隧道嘅主要道路，例如黃竹坑道、南朗山道、鴨脷洲大橋等，都有指示，喺塞車嗰陣提示司機用其他道路。而香港仔入口有燈號提示駕駛者左線或右線有擠塞。

香港仔隧道係香港仔、鴨脷洲同黃竹坑去銅鑼灣同兩條海底隧道主要道路，但香港仔隧道嘅擠塞並唔係由於隧道本身嘅容量唔夠造成，而係出口道路如海底隧道、跑馬地區、天樂里或告士打道嘅擠塞倒塞去隧道入面引致，因此塞車問題重係冇根本嘅解決方法。

服務範圍接近嘅南港島綫通車之後，呢條隧道嘅塞車情況減輕咗。

## 附近港鐵站
* 銅鑼灣入口：銅鑼灣站A出口
* 黃竹坑入口：海洋公園站、黃竹坑站

## 途經嘅公共交通服務

交通路線列表

;巴士
6A|6X|37A|37B|37X|38|42|42C|65|70|70M|70P|72|72A|75|77|77X|90|90C|96|97|99|99X|260|590|590A|592|629|N72|N90
107|107P|170|171|171A|171P|671|671X|N170|N171
;專線小巴
4A|4B|4C|35M|36A|36X|39M|40|69|69X


## 參考資料

## 睇埋
*香港仔隧道粒子物理實驗室

## 出面網頁

*香港仔隧道計劃 中大物理通訊 pdf
* Serco HK
將軍澳隧道

**將軍澳隧道**（）係香港一條來往觀塘區同西貢區嘅雙程雙線分隔雙管隧道，亦係香港第三短嘅行車隧道，限制時速70公里。隧道喺1987年9月動工，去到1990年11月9號通車，起咗成三年幾先起好畀得車行。隧道穿越咗馬游塘，連接秀茂坪同將軍澳，收費廣場起喺秀茂坪。隧道通車初期只係響每日嘅清晨至到夜晚開放畀車用，去到1993年1月先擴展到全日通車。2001年，將軍澳隧道嘅平均每日行車量達到7.2萬架次。

隨著將軍澳人口不斷增加，將軍澳隧道嘅流量亦相應提高。通車初期，將軍澳隧道公路外嘅迴旋處由於需要應付來自三個方向嘅車，結果搞到形成咗一個樽頸。為咗應付交通擠塞嘅問題，有關方面喺1990年代後期，落實計劃咗好耐嘅分層交匯處建造工程，利用行車天橋、公路同引路，將去唔同地方嘅車分流。工程喺2006年完成，增強咗交通疏導效果之餘，交通意外亦明顯減少咗。而將軍澳隧道同大老山隧道亦都係通往東九龍同港島區嘅主要幹道嚟嘅。

## 歷年交通流量

## 歷年收費

## 參考資料
九龍巴士32線

**[[九龍巴士]]32線**係香港一條日間巴士線，來往石圍角及奧運鐵路站。

## 歷史
*1981年9月7號：為配合石圍角邨落成，本線前身**32M線**投入服務，提供石圍角、象山邨、梨木樹、石蔭邨、石籬邨、青山公路一帶來往長沙灣、旺角及大角咀嘅巴士服務。
*1982年5月16號：為配合地鐵荃灣綫全線通車，本線延長至大角咀碼頭，並改叫**32線**。
*1989年12月29號：為配合起城門隧道而實施嘅新交通管理措施，本線來回程改經二陂圳路及三棟屋路，唔再經象鼻山路。
*1995年5月8號：本線搬去大角咀新填海區嘅臨時總站。
*1998年7月19號：本線為配合奧運站（而家叫奧運鐵路站/奧運港鐵站）巴士總站啟用搬去嗰處。
*2001年12月23號：往石圍角方向，改經櫸樹街、晏架街、槐樹街同福全街，唔經亞皆老街同新填地街。
*2004年10月2號：本線開始派冷氣巴士行。
*2008年7月24號：往石圍角方向，改為由大南西街直入長沙灣道，唔經長義街同長荔街。
*2011年8月1號：本線改晒用冷氣巴士行。

## 行車路線
*去奧運鐵路站：石圍角路，二陂圳路，三棟屋路，和宜合交匯處，象山邨西路，支路，象山邨東路，象山邨西路，和宜合交匯處，和宜合道，大隴街，石梨巴士總站，大隴街，和宜合道，青山公路，蝴蝶谷道，荔枝角道（本線係現時唯一一條路線來回程都經荔枝角道長沙灣段），上海街，亞皆老街，櫻桃街及海景街。

*去石圍角：深旺道，櫻桃街，大角咀道，未命名路，櫻桃街，櫸樹街，晏架街，槐樹街，福全街，旺角道，彌敦道，荔枝角道，大南西街，長沙灣道，天橋，青山道，和宜合道，和宜合交匯處，象山邨西路，支路，象山邨東路，象山邨西路，和宜合交匯處，三棟屋路，二陂圳路及石圍角路。

### 車站一覽

## 客量
由於長沙灣嘅工商業區、食肆等主要地點或設施多數集中喺長沙灣道沿線同以北一帶，同一眾行經長沙灣道或青山道／元州街嘅路線相比，要途經全段荔枝角道嘅本線站位相當唔方便。另外，同大多數由奧運站／維港灣／柏景灣開去新界嘅路線（如33A、37線等）直駛櫻桃街唔同，本線回程要繞經一段大角咀內街（櫸樹街、晏架街），受到佢附近一帶嘅塞車影響，經常令去到旺角嗰陣嘅班次唔穩定，甚至有脫班問題，尤其係下晝繁忙時間。再加埋本線班次唔頻密，沿線除咗石圍角同象山邨外嘅其他服務區域有31B、35A、36A、36B線等多條班次密啲或者離目的地步程近啲嘅路線競爭，所以非繁忙時間客量只係一般。

根據《2014-2015年度巴士路線發展計劃》，呢條路線最繁忙一個鐘頭載客率係74%，而非繁忙時段嘅一個鐘頭最高載客率係30%。

## 用車轉變
八十年代初開線時以「雞車」利蘭勝利二型行走，期間亦有「都普金屬部分」車身嘅「黑金剛」丹尼士喝采作支援，佢哋退役後換入利蘭奧林比安11米非空調巴士（S3BL）或都城嘉慕威曼都城巴士11米（S3M）冇冷氣雙層巴士。

本線現時用7架亞歷山大丹尼士Enviro 500巴士。

## 昔日嘅九巴路線32
第一代32線喺1962年6月16號投入服務，往來荃灣碼頭及城門水塘。1982年5月2號被專線小巴82及九巴假日線32R取代。

## 參考
*九巴32線—i-busnet.com
*九巴32線—681巴士總站

## 出面網頁

*九巴32線—九龍巴士
非誠勿擾 (搞清楚)

**非誠勿擾**可以指：
*非誠勿擾：中國出名導演馮小剛喺2008年執導嘅一齣賀歲喜劇電影。 
*非誠勿擾2：非誠勿擾嘅續集，繼續由馮小剛執導，2010年上映。 
*非誠勿擾 (節目)：江蘇衛視製作嘅節目，由孟非主持。
中國皇帝

**中國皇帝**係中國嘅皇帝，由秦朝秦始皇嬴政做頭一個皇帝開始，去到大清宣統帝溥儀最尾一個皇帝。

為咗維護皇帝尊嚴，對於皇帝相關嘅名稱都有具體規定，例如皇帝嘅命叫「制」，令叫「詔」，皇帝嘅起居、服裝、出行都有專門嘅規定，例如冕服。皇帝自稱「朕」，其他人當面直接叫皇帝做「陛下」、「聖上」或者「萬歲」等、私底下叫皇帝為「聖人」、「官家」、「至尊」、「君王」、「天子」等等。
序

**序**係文嘅附文，附喺內文之前，通常喺書見到。序帶人入內文，介紹內容、主旨、或者寫作經過，或者係評論等等。序有好多種叫法，好似**序言**、**前言**、**敘**、**緒**、**弁言**、**引**、**序論**、**'緒論**、**引言**等等。呢啲名之間有差別，分唔同性質同長短。

## 名
西方十七世紀，有拉丁文嘅**prolegomenon**，係prolegein嘅他動現在式。pro卽係前，legein係講，prolegein就係講之前。prolegomenon，序之中有評論，比較長篇。

英文又叫prologue，不過通常用於故仔、戲、歌曲、詩，又叫**序章**、**序言**、**序篇**等。introduction就更加廣泛，乜嘢都得。preface只用於書上，多數係作者自己寫，叫自序。而foreword都用喺書，不過就更短，通係係請人爲作，叫他序。

## 中國
中國最早嘅序，係漢時爲《詩經》作嘅《毛詩序》，重有佢爲各詩做小序。

序一般喺內文前，後面好少，司馬遷《太史公自序》，寫喺《史記》尾，所以叫啲叫**後序**，但多數叫跋或後記。
Socorro Acioli

**Socorro Acioli**（）係巴西作家，擁有巴西文學碩士學位。

## 連出去

*網絡日誌
*opovo.com.br 
*東北日報
決戰玄武門

《**決戰玄武門**》（）係香港無綫電視拍攝製作嘅古裝武打電視劇，全劇共20集，由王天林監製。

## 演員表
*黃日華 飾 江豐
*翁美玲
*苗僑偉
*湯鎮業

## 電視節目變遷

|align="center" colspan="1"|**上一套：**黃金約會-1月9號
|align="center" colspan="2"|**翡翠台第三綫劇集（[[翡翠台電視劇集一覽 (1984年)#第三線劇集|1984]]）****決戰玄武門**2月6號-3月2號
|align="center" colspan="1"|**下一套：**天師執位3月5號-
楚留香之蝙蝠傳奇 (電視劇)

《**楚留香之蝙蝠傳奇**》（）係香港無綫電視1984年拍嘅電視劇，全劇共40集。由蕭笙監製。主要演員包括苗僑偉、翁美玲、龔慈恩、楊盼盼、任達華、劉丹、方伊琪、張英才、郭峰、李香琴、許紹雄、吳孟達、關海山等。主題曲《笑踏河山》由黎小田作曲，鄧偉雄填詞，羅文主唱。

## 劇情
一片疑霧彌漫嘅氣氛，結合咗推理嘅層次，再加上激烈嘅打鬥，構成咗呢套武俠劇。

## 重播
呢套劇曾經喺2006年2月1號至3月30號喺無線電視翡翠台重播。
城邦

**城邦**（）通常指一個獨自擁有主權或者實行緊自治嘅城市。歷史上嘅城邦通常係一個大文化圈嘅一部份，好似古希臘城邦嘅雅典、斯巴達，迦南嘅腓尼基城邦、中部美洲嘅瑪雅城邦、絲綢之路上嘅小國同意大利城邦，包括佛羅倫斯、威尼斯之類。中國周朝實行嘅封建制度，分封畀一啲諸侯國嘅土地，有時都叫做城邦。
 
歐洲史上有兩個重要嘅城邦時期—古希臘嘅城邦同文藝復興時期嘅意大利城邦，係而家歐洲嘅文明嘅發源地。不過，呢啲文明嘅城邦通常只係存在咗好短嘅時間，因為佢哋嘅土地同實力都唔夠抵抗周圍嘅敵人。所以，呢啲小區域組織喺鬆散嘅地理同文化個體入面共存，成為大國建立穩固勢力嘅障礙。所以，佢哋最終都融入咗更大嘅社會體系、以至於民族國家。 

目前世界上只有新加坡、摩納哥同梵蒂岡符合城邦嘅傳統定義。一啲國亦有對實行高度自治嘅城邦行使主權，比如話中華人民共和國嘅香港同澳門、英國嘅百慕達、直布羅陀、同埋美國嘅華盛頓特區。

## 參考


## 睇埋
* 政權
* 蚊型國家
* 城邦 (希臘)
謝利韋斯

**謝利 阿倫 韋斯**（**Jerry Alan West**，）係美國職業籃球員、教練同埋經理，喺西維珍尼亞州出世。佢係NBA史上第一位NBA總決賽MVP（1969年）。一般認為NBA標誌係佢運波嘅側影。

喺1965至1966年球季入面，韋斯破咗聯盟嘅紀錄，成為「單季射入最多罰球」（840個）嘅球員。

## 出面網頁

*
紐約州

**紐約**（**New York**）係美國一州，喺美國東岸，向住大西洋，首府奧爾巴尼。當中有世界名城紐約。爲咗分辨兩者，州亦叫**紐約州**（New York State）。
艾德林肯

**艾德林肯**（**Ed Lincoln**，全名**Eduardo Lincoln Barbosa Sabóia**；）係巴西作曲家、編曲家及樂器演奏家（低音提琴、風琴）。佢綽號舞廳王（Rei dos Bailes），活躍咗十幾年。

## 出面網頁

*傳記喺Clique Music
*巴西聲音
*巴西流行音樂大辭典
*音樂年表  
*東北日報
花墟道

**花墟道**（Flower Market Road）係香港油尖旺區一條馬路，沿路同附近嘅幾條街都有賣鮮花盆栽嘅舖頭，呢帶叫旺角花墟，好出名。條路位於太子一帶，東西走向，同太子道西平排，西面連接洗衣街，東面連接園圃街（雀仔街）。全長300米。
多米尼克

**多米尼克國**（）係中美洲加勒比海島國。佢西北面係瓜德羅普，東南面係馬提尼克，最高峰海拔1447米。

## 參考

## 出面網頁

* Discover Dominica, the Nature Island 
* 
* 
* 
* 
* 
*
亞歷山大丹尼士Enviro 350H

**亞歷山大丹尼士Enviro 350H**係英國亞歷山大丹尼士出嘅一款大型單層混能巴士，2010年亮相。

Enviro 350H嘅驅動裝置主要擺喺車尾左邊，同一般喺歐洲大陸用嘅單層巴士類似。佢可以配BAE Systems嘅HybriDrive驅動系統，同埋用康明斯ISBe四氣缸引擎發電。

第一架Enviro 350H喺嵌完Hispano Habit車身之後就喺2010年11月搞嘅西班牙FIAA車展亮相，其後架車同另一架同款車身嘅Enviro 350H一齊賣咗去西班牙外島Islas Canarias；而另一架配Custom Coaches車身嘅Enviro 350H就喺2011年喺澳洲現身。2012年英國Stagecoach喺蘇格蘭出咗19架Enviro 350H，用原廠車身，2013年底再出多3架。2013年英國第一集團喺雅息士出咗4架Enviro 350H，用原廠車身。西班牙巴塞隆拿嘅Transports Metropolitans de Barcelona就訂咗12架Hispano Area車身嘅Enviro 350H。

喺2014年，亞歷山大丹尼士推出咗另一版本嘅Enviro 350H，名叫**Enviro 350VE**（VE解做Virtual electric）。架車喺原本嘅混能系統基礎上，再加上無線叉電系統畀佢喺中途叉電，令佢哋可以大部分時間以全電動模式行車。英國第一集團訂過4架，原本預計2015年付運格拉斯哥，但最後冇咗下文。

## 參考

## 出面網頁
*Enviro 350H官方產品介紹
墨盒 (列印機)

**墨盒**係噴墨打印機嘅耗材，裏面包埋墨水（有啲包埋列印噴頭），佢列印嗰時會消耗墨水。墨水用晒就要換。

每個墨盒包含一種或者多種嘅墨水色水，一啲製造商重喺墨盒加咗晶片同列印機進行通信同埋檢測墨水剩低嘅墨水量。
Dog

**Dog**喺英文係狗噉解。重可以係：

*Dog (專輯)：法國樂隊Sow嘅專輯。
*碟源集團：日本嘅企業，出喺Disk Original Group嘅縮寫。
*D0g：半條命2遊戲嘅角色
*棟古拉嘅國際航空代碼（DOG）
*Dog (程式語言)
世界人名翻譯大辭典

《**世界人名翻譯大辭典**》係中華人民共和國第一本畀出規範化人名翻譯嘅工具書，由中國對外翻譯出版公司出版，新華通訊社譯名室編輯，郭國榮主編，1993年出第一版。
世界地名翻譯大辭典

《**世界地名翻譯大辭典**》係中華人民共和國一本地名翻譯嘅工具書，由中國對外翻譯出版公司出版，周定國主編，2008年1月出版。
瑪雅曆法

**瑪雅曆法**係一套以唔同曆法同年鑑所組成嘅系統，前哥倫布時期中美洲嘅瑪雅文明有用過。呢啲曆法以複雜方式互相同步、並緊密結合，形成更廣泛、更長遠嘅週期。由於瑪雅曆法嘅週期只係去到2012年12月21日就冇咗啦，當年一度被好多人瘋傳以為係世界末日。

## 攷
香港手語歌舞劇團

**香港手語歌舞劇團**（）前身叫**手‧語‧歌劇團**，係香港喺2009年成立嘅一個非牟利組織，主要用手語嚟創作音樂劇。

## 背景
呢個組織最初由陳華亮（俗稱「鬼sir」）喺2009年12月23號成立。佢希望用呢個組織嚟將手語「融入藝術表演」，同時令手語嘅歌舞「發揚光大」。呢個組織係香港第一個以手語嘅歌舞為主嘅團體。

## 團體
呢個團體主要由義工所組成，間中都會搞唔同嘅表演，包括同其他唔同嘅機構一齊參與一啲義務表演，呢啲機構包括：香港撒瑪利亞防止自殺會、香港中華基督教青年會、Uknow、基督教懷智服務處、香港青年聯會、中華基督教會基順學校、百職社會服務團、NSA VQ82、匡智會、聾人福利促進會、十大傑出青年選舉、支聯會、家庭及少數族裔事務工作小組、啟勵扶青會、森林樂、藝術人家、同路德會。

### 目標
根據呢個團體嘅Facebook版面，佢嘅使命係：「以表演藝術改善人類生命品質和充實人類生活，不以利潤為導向，拓展多方面嘅藝術探索和文化交流，肩負向普羅大眾推動手語及舞台藝術、提升人文素質嘅使命」。

呢個劇團組成嘅宗旨，就係要：推動「手語普及化」、同埋「融合視覺藝術同埋表演藝術」，同時亦都「將手語嘅歌、跳舞、同埋戲劇合并，將手語推去另一個藝術嘅層面」。除此之外，呢個團體亦希望「公眾人士可以認識手語，跟住去學手語」，同埋「拉近唔同能力嘅人士之間嘅距離」。

### 核心成員
核心成員包括藝術總監陳華亮先生（藝名：阿鬼）、副藝術總監潘甘儀（Grace Pun）小姐、行政總監鍾喺思（Joyce Chung）小姐、藝術幹事鍾宛澄（Canetti Chung）小姐同張沛雯（Nicole Cheung）小姐。

## 榮譽
個劇團曾經喺2009年嬴咗「YMCA 聯青聾人中心」第七屆香港手語歌比賽嘅『冠軍』、『亞軍』、『最閃爍表現獎』、『最佳手語演繹獎』同埋『創意精神獎』總共五個獎。

到2010年嘅第八屆香港手語歌比賽，個組織就贏咗「演繹歌曲」同埋「自選歌曲」，分別贏『亞軍』、『季軍』同埋『最閃爍舞台表現獎』。

到2011年5月，個團體喺「兩岸四地青年團體」合辦嘅「夢想啟航行動」入面，攞到2個大獎、夾埋贏咗$6萬蚊嘅獎金。

## 攷

## 出面網頁
* 官方網站

類:香港組織
伊拉部案利馬

**伊拉部案利馬**（**Irapuan Lima**，）係巴西電台同。

## 出面網頁
*Telehistória
*福塔雷薩高貴
姚君達

**姚君達**（，）係香港二手手袋公司米蘭站主席。

## 背景
姚君達細個喺油尖旺區長大，有一弟一妹，細佬姚君偉（執行董事兼董事總經理）同細妹姚秀慧（執行董事兼中國地區總經理）係米蘭站高層。姚君達以前讀東莞同鄉會方樹泉學校同西營盤育才中學。1986年中五畢業之後做過小販，最初喺尖沙嘴加連威老道擺地攤，直至2001年先創立米蘭站。米蘭站2011年5月喺香港交易所上市，總資產值20億港紙，包括物業樓盤。而姚君達喺2010年被委任做米蘭站執行董事，2011年做米蘭站董事局主席，2017年宣佈提早退休。另外，佢曾經係仁濟醫院董事局總理。

## 個人生活
姚君達老婆係李麗紅，佢哋有一仔一女。但兩個人喺2012年離婚。

## 馬主生涯
姚君達、姚君偉兄弟曾經喺香港賽馬會做馬主，佢個人名下馬包括「站站名牌」、「贏馬神器」，至於姚君偉個人名下就有「扶搖勁上」、「蜜運」。

## 參與節目
*2021年：麻雀鬥室三決一（第6集、無綫電視）

## 參考

## 出面網頁
* 
* 蘋果日報：姚君達

類:香港馬主
免費報紙

**免費報紙**係唔使畀錢可以睇到嘅報紙，通常嚮市內嘅車站、地鐵站同埋人流多嘅地方免費派發。免費報紙嘅收入來源主要係依賴廣告或者贊助人。

依靠廣告收入生存嘅免費報紙，通常新聞內容少，而廣告多，因為白報紙成本貴，所以越多新聞轉載，報館開支越大。出紙越多，浪費越多，唔合利潤最大化商業原則。

嚮飛機機艙或者貴賓候機室，實有免費報紙同免費雜誌。另外唔少豪宅屋苑同服務式住宅，住戶成日收到非賣品嘅報紙，其中唔少係出面要畀錢先買到嘅收費報紙，包括《紐約時報》、《華盛頓郵報》、《大公報》、《文匯報》、《海峽時報》咁。

世上係冇免費午餐嘅，免費報紙之所以唔使錢，係因為有人事先代替讀者畀咗錢。啲個人可能係廣告商、出版人或者贊助人。

## 香港
《都市日報》係香港近年第一份免費報紙，响2002年4月15號創刊，其後《頭條日報》、《am730》、《英文虎報》、 《大紀元時報》、《晴報》、《爽報》都加入咗免費報紙市場。不過《爽報》响2013年停刊，响免費報大潮入面淘汰。
《晴報》於2023年9月15日發行最後一份印刷版報章。
倫培珍

**倫培珍**（，）係香港生意人陳振聰嘅私生女。

倫培珍係陳振聰同初戀女朋友所生，因為嗰陣時嘅陳振聰唔夠能力養佢，唯有交畀女方親戚照顧。直到倫培珍15歲先同佢認返。據講之後倫培珍重會改返姓陳。

倫培珍細個喺香港同埋澳門接受教育。之後去咗英國留學，係英國 King's College 數學系碩士，依家就響倫敦政治經濟學院讀緊數學博士。

倫培珍男朋友 Bao 係上海人，佢哋可能會喺2012年結婚。

## 拎
*陳振聰自爆有私生女
Y5ZONE

**Y5ZONE**係香港一個WiFi服務供應商，響中華人民共和國北京、上海、廣州、深圳同香港各區設立咗大約4,000個熱點。

## 歷史
Y5ZONE嘅前身係Beenet。2004年，Beenet曾經打算同電訊盈科合作起WiFi，但係電訊盈科拒絕。

2005年，Beenet同新鴻基地產合作，響銅鑼灣世貿中心作試點。結果測試過後，顧客反應理想，新鴻基地產同Beenet合作喺旗下各大嘅商場安裝無線接取器。Beenet嘅合作夥伴就嫌WiFi投資太過大，唔肯搞。Y5ZONE創辦人楊德華將佢擁有嘅Beenet股份畀合作夥伴。同年，楊德華創辦Y5ZONE。

## 熱點
Y5ZONE喺香港各區超過3500個熱點，包括各大大專院校、麥當勞、星巴克、維他奶飲品自動售賣機、UA戲院同停車場等。麥當勞裏面嘅Y5ZONE熱點提供免費上網，但係每日只可以用20分鐘，Y5ZONE熱點用WiFi IEEE 802.11b/g廣播。

目前，Y5ZONE已經喺北京、上海、廣州同深圳設立咗大約400個熱點，大部分起喺麥當勞餐廳裏面，提供免費上網服務，但係每日只可以用30分鐘 。

## 參考


## 參閱
*PCCW Wi-Fi
*Webus
*香港政府WiFi通
*Free Wi-Fi@HKBN

## 出面網頁
* Y5ZONE
** 無線熱點搜尋器
阿特拉斯山脈

**阿特拉斯山脈**喺非洲西北，由幾列西南—東北走向嘅山脈組成，長2,400公里。
鄭健樂

**鄭健樂**（，），籍貫廣東潮陽，2005年參加香港先生選舉攞到「健力組」冠軍，但係喺最後嘅投票入便，鄭健樂因為得票率唔及「瀟灑組」冠軍高鈞賢而做唔成香港先生總冠軍。鄭健樂之後簽約成為無綫電視旗下藝員，後來喺2010年10月解咗約，2012年重返無綫電視。

## 演出

### 網絡劇集
*2020年：《把砒霜留給自己》

## 拎
*鄭健樂健身網站
*
*
*2005年度香港先生選舉—個人資料
*Rockyland
*年輕鄭建樂
女體盛

**女體盛**（日文：**にょたいもり**）即係用少女裸體（有時都會著住泳衣）嘅身體當做容器，喺上面放魚生、壽司或者其他嘢食。做呢一行嘅女人都畀人叫做藝妓。

女體盛一般認為係日本第一任首相伊藤博文所創。

類:裸體
芒 (夏)

**芒**係中國夏朝第九任君主。槐嘅仔，泄嘅阿爸。個名有話叫做**荒**或者**和**。

《竹書紀年》話芒即位元年嗰陣時，喺東海釣到大魚；在位58年。

## 參考資料
溫室

**溫室**，又叫**玻璃溫室**或**暖房**，係一座專用嚟種植植物嘅建築物。佢嘅建造物料係玻璃或塑料，溫室會因太陽發出嘅電磁輻射而加熱，令溫室內嘅植物、泥土、空氣等變暖。

玻璃被用作為溫室嘅建造物料係因為佢係唔同光學頻譜嘅其中一種可選性嘅傳輸媒介，而佢嘅另一個作用係可以集中抓住能量，令溫室內嘅植物、空氣變暖。呢啲熱空氣會下沉落地面同防止上升同流動，因此如果例如喺溫室屋頂上只打開一個小窗口，溫室溫度就會顯著下降，呢個原理就好似一個基本嘅自動排氣冷卻系統。起溫室就係可以抓住電磁輻射同防止對流現象。

## 種植
溫室通常會用嚟種植花、蔬菜、生果、煙草植物等，而熊蜂係喺溫室度授粉嘅最佳授粉者。

除煙草以上外，好多蔬菜同花喺冬末春初嘅時候會喺溫室種植，當回暖嘅時候會移植到室外。此外，農夫亦會喺呢個時候喺農貿市場進行買賣嘅。某啲喺溫室度所培養種植嘅特別品種，例如番茄等通常會成為商業產品嘅。

## 設備
溫室嘅密封環境自然會有獨特嘅設備。同室外種植嘅相比，害蟲、疾病、熱量、濕度等完全受到控制，使用灌溉用水代替天然食水。溫室裏其中一個重要嘅條件設備就係光同熱量，特別係喺冬天時溫室所種植嘅熱帶蔬菜。

溫室喺高緯度國家食物供應中嘅重要性逐漸增加，全球最大嘅合成溫室就係位於高緯度地帶嘅加拿大安大略省南部，嗰度有大概200英畝（0.8平方公里）嘅番茄都係喺溫室種嘅。

## 分類
; 日光溫室（Sunlight greenhouse）
按照JBT 10292-2001嘅定義，係以日光為主要能量來源嘅溫室，一般由透光前坡、外保溫簾（被）、後坡、後牆、山牆同操作間組成。日光溫室係設施栽培領域符合中國國情嘅一項發明創造，具有鮮明嘅中國特色日光溫室嘅最大特點係保溫好、投資低、慳能源，非常適合經濟唔發達嘅農村使用。

## 總結
溫室能夠保護農作物唔受過熱或過凍嘅影響，又可以庇護植物唔受沙塵暴同暴風雪嘅威脅、唔受害蟲嘅侵害。透過溫室度光同溫度嘅控制可以令一啲非耕土地變成可耕土地。

溫室可以令一啲無法喺荒漠或嚴寒地帶種植農作物嘅貧窮飢荒嘅第三世界國家提供溫飽。溶液栽培，一種適合喺溫室使用嘅栽培法，特別適合一啲內陸地區使用。此外，一位加拿大生物學家John Todd研發咗一種技術，令污水轉換成灌溉用水，達到循環再造嘅效用。

## 參考
### 引用

### 書目
* Francesco Pona: *Il Paradiso de' Fiori overo Lo archetipo de' Giardini*, 1622 Angelo Tamo, Verona (a manual of gardening with use greenhouse for make Giardino all'italiana)
* Cunningham, Anne S. (2000). ''Crystal palaces : garden conservatories of the United States'' . Princeton Architectural Press, New York, ISBN 1-56898-242-9
* 
*  ;
* Vleeschouwer, Olivier de (2001). ''Greenhouses and conservatories'' . Flammarion, Paris, ISBN 2-08-010585-X
* 
* Valera, D.L.; Belmonte, L.J.; Molina, F.D.; López, A. (2016). Greenhouse agriculture in Almería. A comprehensive techno-economic analysis. Ed. Cajamar Caja Rural. 408pp.
自由城

**自由城**（；）係非洲塞拉利昂嘅首都，亦係塞拉利昂嘅經濟同文化中心。位置喺大西洋東邊嘅自由城半島，行政屬西部區嘅市區。2015年人口有1,050,301人。
奧亞沙加州

**奧亞沙加州**（西班牙話：****，全名 **；**）係墨西哥一個州，位於該國南部，臨太平洋。2005年估計人口為 3,506,821人。首府奧亞沙加。

## 名人
* 利拉唐斯
我家3姊妹

**我家3姊妹**（うちの3姉妹）係日本動畫及漫畫，由松本ぷりっつ作。

佢原本係松本ぷりっつ喺網誌中嘅小品文。其後喺竹書房嘅雜誌《》（最初係《》）以完全漫畫形式連載同名嘅短劇喜劇，以及以原作為基礎嘅同名電視動畫。

## 出面網頁
;原作相關
* うちの3姉妹 ～マンガで見る今日の出来事～（松本ぷりっつによる公式ブログ）
* マンガで見る子育て事件簿 うちの3姉妹（主婦の友社による書籍版公式サイト）

;動畫相關
* うちの3姉妹 公式ホームページ（テレビドガッチ）
* うちの3姉妹 -東映アニメーション-（東映アニメーション）
* テレビ東京・あにてれ うちの3姉妹（東京電視台）
* avex 映像インフォメーション うちの3姉妹（avex movie）

;遊戲相關
* うちの3姉妹DS（カルチャーブレーン）
* うちの3姉妹DS2 ～3姉妹のお出かけ大作戦～（カルチャーブレーン）
挑戰 (電視劇)

《**挑戰**》（）係香港無綫電視拍攝製作嘅時裝電視劇，全劇共40集，由邱家雄監製。呢套劇為無綫電視拍攝第二部同名電視劇。

喺呢套劇集播出期間，女主角翁美玲於1985年5月14號被發現喺九龍塘廣播道寓所內開煤氣自殺，而呢套劇亦變成翁美玲遺作。

## 演員表
*梁朝偉 飾 周劍虹
*翁美玲 飾 謝碧華
*呂良偉 飾 江天偉
*陳敏兒 飾 林少文
*胡美儀 飾 可愛女友
*劉　丹 飾 周　榮
*秦　煌 飾 牛　榮
*夏　雨
*李國麟
*陶大宇
*歐陽震華

## 電視節目變遷

|align="center" colspan="1"|**上一套：**碧血劍-4月19號
|align="center" colspan="2"|**翡翠台第一綫劇集([[翡翠台電視劇集一覽 (1985年)#第一線劇集|1985]])****挑戰**4月22號-6月14號
|align="center" colspan="1"|**下一套：**光怪陸離6月17號-
城門隧道

**城門隧道**（Shing Mun Tunnels）係香港新界嘅行車隧道，連接荃灣區梨木樹同埋沙田區大圍，1990年4月20號通車。

## 簡介
城門隧道喺1987年2月開始起，用咗超過10億港元，香港公益金1989年12月喺度搞百萬行，1990年4月20號通車。

隧道由兩組雙程雙線分隔雙管隧道組成，分別係**孖指徑隧道**同埋**針山隧道**，兩組隧道分別穿越孖指徑同埋針山。孖指徑隧道長1公里，而針山隧道（屬沙田區 R19）就長1.6公里，總長度2.6公里。成段車速限制都係時速70公里，單管雙程行車限制係時速50公里。兩組隧道之間都以高架橋連接跨越城門峽同埋下城門水塘。城門隧道嘅收費廣場設在喺梨木樹，有13個收費亭，其中9個係人手收費亭，其餘4個係快易通專用嘅自動繳費亭。

喺2007年，城門隧道平均每日行車量達53,800架次，全部劃一收費HK$5，通車以嚟都冇加過價，係往返沙田同市區嘅收費隧道之中收得最平嘅。城門隧道亦係來往葵涌市區及新界東最直接嘅主要幹道，但喺2009年全面通車嘅八號幹線青沙公路已經取代城門隧道，成為由新界東來往大嶼山、美孚、青衣島以及香港國際機場嘅最快幹道。

## 參考
帝力

**帝力**（葡萄牙話：**Díli**）係東帝汶嘅首都、主要港口同埋商業中心，喺帝汶島嘅北岸。

帝力喺約莫1520年由葡萄牙人殖民開拓，再喺1769年成為葡屬帝汶嘅首府。第二次世界大戰期間畀日本佔領。日本戰敗投降之後歸返葡萄牙管。東帝汶喺1975年11月由葡萄牙獨立，帝力升格做首都。後來到1976年7月東帝汶正式畀印尼吞併，帝力都重係東帝汶省府所在。到2002年5月20號，東帝汶重新獨立，帝力再變返一國之都。

Aeroporto Internacional Presidente Nicolau Lobato係帝力市內唯一用緊嘅國際機場。呢個機場亦係民用、軍用兩用嘅。

## 氣候
帝力屬熱帶莽原氣候，每年11月到4月係雨季。

## 參考

## 拎
* Discover East Timor
阿斯塔納

**阿斯塔納**（哈薩克話：**Астана**，解做「首都」），以前叫過做**努爾蘇丹**，係中亞國家哈薩克嘅首都（1997年開始），亦係第二大城市。地處哈薩克中北部。2019年人口大概係105萬。現任市長係Алтай Көлгінов（Altay Kulginov），2019年6月上任。

## 舊名
* 2019年到2022年：Нұр-Сұлтан（哈薩克話）
* 直到1998年：Ақмола / Aqmola（哈薩克話）
* 直到1992年：Целиноград（俄羅斯話）
* 直到1961年：Акмолинск（俄羅斯話）

## 氣候
努爾蘇丹屬溫帶大陸性濕潤氣候，冬季凍，全年降水分配均勻。

## 參考

## 出面網頁

*
走火

**走火**可以係：
*走火警：火燭時，由火場走出嚟，例：請勿阻塞走火通道
*槍械意外開火，例：「抹槍走火」
*意外射精。
東加勒比元

**東加勒比元**（ISO 4217貨幣符號：**XCD**）係北美洲加勒比海地區幾個前英國殖民地國同埋英國殖民地通用嘅貨幣，用緊嘅國同埋地區包括安圭拉、安提瓜巴布達、多米尼克、格林納達、蒙塞拉特島、聖傑氏尼維斯、聖盧西亞同埋聖文森特和格林納丁斯。1緡=100仙。呢種貨幣實行固定匯率制，1緡美金=2.688緡東加勒比元。

東加勒比元嘅銀紙面額有2、5、10、20、50、100緡，而銀仔硬幣面值就有5、10、25仙同埋1緡。
港鐵轉線車站一覽

**港鐵轉線車站一覽**：由於港鐵綫路可以組織成好多個循環，所以綫路同綫路之間嘅轉換理論上有無限個可能性，下便個表列出咗各綫路之間嘅直接轉乘車站（空白即係冇直接轉乘車站）：

## 而家

## 遞日

（根據《鐵路發展策略2014》計劃；而建議緊、計劃緊同起緊嘅綫同站會用*<span style="color: gray;">灰色斜體</span>*表示）

## 睇埋
* 廣州地鐵轉線車站一覽
* 深圳地鐵轉線車站一覽
囤積病

**囤積病**（或者**囤積症**、**儲物症**、**強迫性囤積症**、**病態性囤積症**、**棄置[[恐懼症]]**；）係一種有過份收集物件（囤積）嘅病症，即使係唔值錢、有危險性或者唔衛生嘅嘢。強迫性囤積病患者所聚集嘅嘢會干擾到或者損害到患者同身邊嘅人嘅生活上嘅流動性同埋佢哋嘅基本活動，包括煮食、打掃、沖涼同瞓覺等等。

目前重未清楚強迫性囤積症係唔係一個孤立嘅病態，淨係一種由其他唔同嘅病症影響而成嘅症狀，例如強迫症。

## 症狀

雖然冇明確病症症狀嘅診斷標準定義，但係根據 Frost and Hartl 1996年提供以下對呢個心理病嘅定義為：

* 患者有收集癖好，佢哋需要、大量收購、收集或者唔能夠拋棄對其他人睇嚟冇乜價值或者冇用嘅嘢。
* 居住嘅環境因為收集返嚟嘅嘢大量堆積以致令到居住空間冇咗原本嘅功能，例如甚至要用到餐枱、凳、床、樓梯或者浴缸嚟擺嘢，睡房或者浴室用咗嚟做儲物室咁。
* 由於囤積行為而有顯著嘅壓力同埋干擾到或者妨害到對正常生活上面嘅運作。
* 唔願意或者唔能夠歸還借嚟嘅嘢，當借送界線模糊嘅時候，有時甚至會演變成為偷竊行為或者竊盜癖。 

強迫性囤積喺最壞嘅例子可能會造成火災，唔衛生嘅生活環境（例如老鼠，甴曱橫行），俾收集返嚟嘅嘢躓倒而受傷，對自己同其他人嘅健康同安全構成危險。

有啲患者亦可能會錯誤咁認為自己收集返嚟嘅嘢嘅價值，亦可能知道積累嘅嘢係冇用，或者對啲嘢有強烈個人精神上嘅附屬感同寄托，就算患者明知啲嘢對其他人完全毫無價值嘅。  

另外有啲患者會譬如將過期嘅嘢食保留落嚟，喺某啲情況下會強烈抗拒親友幫佢哋打掃。喺其他情況下，患者會意識到雪櫃需要清理，但係由於俾屋裏面其他地方嘅類似情況下打擊倒，亦知道如果要清除雜物嘅話唔會係輕而易舉嘅事而覺得無從入手而放棄執嘢。 

## 參考
* 強迫性囤積症文章（郭爽）
* 文章關於囤積症同對物件,事物嘅意義同重視 (Ferris Jabr)
* 七種引起囤積症嘅罪行
* 囤積症？(魯玉)

## 睇埋
* 強迫症
* 焦慮症
* 恐懼症
* 收藏

## 出面網頁
* 英國皇家精神科學院
* 香港壹蘋果健康網上介紹
* 囤積症症狀
* 關於囤積症的網頁
* 囤積症症狀
* 十件你應該知道關於強迫性囤積症嘅事
* 英國皇家精神科學院對強迫症嘅理解
* 對強迫症嘅理解
* 強迫觀念同強迫行為
* 強迫症症狀
* 關於強迫性囤積症嘅簡介Youtube短片
新中華飯店

**新中華飯店**係香港島西環堅尼地城一間老字號飯店，1949年開將，地址嚮卑路乍街56號C-F，樓面面積約4千平方呎，2011年5月尾關門大吉，有62年歷史。

## 簡介
新中華飯店係一間中式飯店，好似茶樓咁。有兩層，叫做「複式」，樓上雅座，地下收銀、廚房、大堂咁。有早茶、午飯、下午茶同晚飯幾段時間，食嘅係廣東菜點心魚翅湯都有。

新中華飯店股東係陳特楚家族祖業，佢重係附近1樓5個鋪位業主，每伙建築面積約500至600平方呎，做酒樓同辦公室、貨倉存貨兼工人休息室。重有1個單位做香港區議員陳特楚辦事處，今次陳特楚家族賣鋪，收到舊樓收購財團每伙單位350萬港紙。

## 附近
* 卑路乍街58號必發大廈（地盤面積約8000方呎）
* 卑路乍街82-84號敬裕樓（地盤面積約1500方呎）
* 前堅尼地城泳池
* 泓都
* 青蓮臺
* 士美菲路

## 參考
* 明報: 西環63年老字號「新中華飯店」，2011年5月尾結業
驗尿

**驗尿**（），亦叫**尿液測試**，係一種分析人體尿液嘅檢驗方法。驗尿廣泛應用於醫學診斷、健康檢查同埋禁藥檢測。由於尿液含有身體代謝嘅廢物同埋其他化學物質，透過分析尿液成分可以了解人體健康狀況，甚至檢測特定藥物或毒品嘅殘留。驗尿係一種簡單而有效嘅檢測工具，喺醫學同埋禁藥檢測方面都發揮住重要作用。

## 驗尿程序
驗尿程序通常包括以下步驟：
#收集樣本：受檢者需要用乾淨嘅尿液收集瓶，收集中段尿液（即「中流尿」），以減少污染。
#樣本處理：樣本會送到實驗室進行分析，部分簡單測試可以即場完成。
#分析結果：醫生會根據化驗結果，作出診斷或者建議進一步測試。

## 局限性
雖然驗尿係一種方便快捷嘅檢測方法，但亦有局限性：
*某啲藥物或者代謝物喺尿液入面停留時間短，可能導致假陰性結果。
*污染樣本可能影響準確性，例如細菌污染。
*對於某啲疾病，驗尿可能需要配合其他檢查先可以確診。

## 醫學用途
醫學上，驗尿主要用嚟診斷各種疾病同監控治療效果。常見嘅驗尿檢查包括：

### 尿液檢驗項目
*尿液膽紅素：正常情況唔會喺尿液入面出現，主要用嚟篩查黃疸發生嘅原因。
*尿膽素原：用於篩查溶血性貧血同埋肝臟引起嘅黃疸。正常數值係 0.3~1.0 ehrlich units/小時。
*尿液潛血：正常係陰性。可以檢測腎臟疾病或者橫紋肌溶解症。
*尿蛋白：用嚟篩查腎臟疾病同埋評估其傷害程度。正常值係 150mg/day。
*尿液比重：用嚟偵測尿液嘅濃縮能力，從而了解腎功能。正常值係 1.005~1.035。
*尿糖：正常值係 2~20mg/dl，用於篩查糖尿病。
*尿液酮體：丙酮正常值係 17~42mg/dl，乙酰乙酸正常值係 2mg/dl。
*尿液白血球酯：用於篩查泌尿道感染。
*尿液亞硝酸鹽：用於篩查泌尿道感染，正常情況係陰性。
*尿液酸鹼值：用嚟篩查泌尿道感染或者判斷結石類型。正常pH值係 4.5~8.0（平均 6.0）。

### 尿常規檢查
尿常規檢查（Urinalysis）係最基本嘅尿液檢測，主要檢查以下幾方面：
*顏色：觀察尿液顏色是否異常，例如血尿（紅色）或者膿尿（濁黃）。
*酸鹼值（pH）：測試尿液酸鹼度，異常數值可能表示泌尿系統感染或者代謝問題。
*蛋白質：尿液入面有過多蛋白質可能顯示腎臟功能受損。
*葡萄糖：高葡萄糖水平可能係糖尿病嘅指標。
*紅血球、白血球：異常數量可能顯示尿路感染、腎炎或者其他問題。

### 尿液培養
尿液培養（Urine culture）主要用於檢測尿路感染嘅病原體，例如細菌或者真菌。醫生可以根據結果選擇適合嘅抗生素治療。

### 特殊檢查
某啲情況需要更專門嘅尿液檢查，例如：
*尿微量白蛋白：用於糖尿病患者，檢測腎臟早期損傷。
*尿隱血試驗：用於檢測尿液入面微量血液，可能係腎結石或者癌症嘅徵兆。
*尿電解質測試：用於評估體內電解質平衡，例如鈉、鉀濃度。

## 禁藥檢測
驗尿係檢測禁藥（例如毒品、興奮劑）嘅常見方法，喺體育比賽、工作場所同埋執法場合都有機會用到。

### 藥物測試
驗尿可以分析尿液入面禁藥或者違禁物質嘅代謝物，例如：
*大麻（THC）
*可卡因
*安非他命
*類固醇
呢啲測試通常用免疫分析法（Immunoassay）進行初步篩查，如果結果陽性，會用更精確嘅技術，例如氣相色譜-質譜聯用技術（GC-MS）進一步確認。

### 體育比賽禁藥檢測
喺體育比賽入面，禁藥檢測係確保比賽公平性嘅重要措施，防止運動員利用違禁藥物提高表現，破壞競賽精神。全球主要由世界反興奮劑機構（WADA）負責制定禁藥清單同檢測標準，各國家同地區都有對應嘅反興奮劑組織執行規定。
;主要檢測目標
*興奮劑（例如安非他命、麻黃鹼）：提高運動員嘅速度同集中力。
*類固醇：增加肌肉力量同耐力。
*血液興奮劑（例如EPO）：提升血液攜氧能力，改善耐力。
*其他藥物：例如鎮痛劑、大麻或者止咳藥，可能喺比賽中產生不當優勢。
;檢測流程
*通知運動員：運動員會喺比賽前後隨機抽中接受檢測，必須立即配合。
*樣本收集：由專業人員監控下收集尿液或者血液樣本，確保過程無造假或者污染。
;實驗室分析
*初步用快速檢測方法篩查禁藥。
*如發現可疑，進一步用氣相色譜—質譜聯用技術（GC-MS）確認。
*結果通知：檢測結果會通知運動員同相關機構。如果陽性，運動員可以要求複檢。
;違規後果
*取消資格：運動員會被取消比賽成績。
*禁賽處罰：根據違規嚴重程度，可能面臨短期或者終身禁賽。
*名譽影響：違規行為會破壞運動員名聲，甚至影響職業生涯。

### 工作場合測試
部分行業，例如航空、交通運輸同埋安全敏感行業，要求員工進行定期尿檢，以確保無使用影響工作表現嘅藥物或者毒品。

### 執法場合
喺執法場合，驗尿係檢測禁藥嘅常用方法，目標係打擊非法濫用藥物，同時保障公眾安全。
;常見用途
*毒品檢測：例如大麻、可卡因、安非他命、海洛英等毒品。
*即場測試：警方喺路邊或者拘留所可以用快速尿檢測試，初步篩查嫌疑人有冇服用禁藥。
*證據用途：檢測結果可以作為法庭證據，用於起訴非法藥物使用或者販毒案件。
;檢測流程：
*收集樣本：由專人監督下，按照規定程序收集尿液，避免樣本被污染或者造假。
*初步測試：用免疫分析法快速篩查禁藥。
*進一步確認：如果初檢陽性，會送去實驗室用更準確嘅技術（例如氣相色譜—質譜聯用技術，GC-MS）進一步確認。

## 出面網頁
*尿液分析組合項目的LOINC代碼
塞浦路斯聯合國緩衝區

塞浦路斯**聯合國緩衝區**（**UN Buffer Zone**）又通稱做**綠線**（**Green Line**），係一條西北-東南方向貫穿塞浦路斯中部嘅緩衝隔離線，全長約莫187英里（301公里），將控制個島南部嘅塞浦路斯（希臘塞浦路斯）同埋控制個島北部嘅北塞浦路斯（土耳其塞浦路斯）隔開。

呢條緩衝區大致係依尋1974年土耳其出兵進佔塞浦路斯島時，喺佢哋所佔領嘅區域外圍所劃嘅「綠線」（停火線）而設。綠線以北嘅土地面積佔塞浦路斯島37%，家陣係由土耳其所支持同承認嘅北塞浦路斯政權控制中。綠線除咗貫穿塞浦路斯之外，又同時穿越咗塞浦路斯嘅首都尼科西亞，將呢個城市一分為二，無論係原本嘅塞浦路斯政府抑或係後成立嘅北塞浦路斯政府，都將尼科西亞定做佢哋嘅首都。

原本嘅南北塞浦路斯隔離線裝置有包括水泥牆、有刺鐵絲網、暸望塔、反坦克溝渠同埋地雷區之類嘅阻隔設施，戒備好森嚴。家陣呢條隔離線係由聯合國維和部隊負責巡邏管理。

從2003年4月起，北塞浦路斯嘅土耳其裔政權喺長達30年嘅封鎖之後，第一次開放咗呢條隔離線嘅邊界，畀隔離區南北兩便嘅人民互相去到對面拜訪旅遊。

分類:塞浦路斯
東印度公司

**東印度公司**（），又叫做**英屬/英國東印度公司**（），1707年聯合法令（Treaty of Union）簽訂之後，又叫（）。1600年英倫女王伊利沙伯一世頒發皇家特許狀之後成立嘅特許公司，大航海時代歐洲嘅聯合股份公司（Joint-stock company）之一。公司初頭係開來同東印度群島做生意，搞搞下變咗主要同印度次大陸同中國做生意，係歐洲各國入邊最先開嘅一間東印度公司。公司喺英國政府中有特殊地位。就係咁，佢好多時得到好多着數，包括各頂專利同豁免，咁搞到國內對手好唔妥佢，皆因公司着數得過份，好唔公平。之不過，就算咁樣，二百五十年來，東印度公司都維持到強者地位。

## 名
公司喺成個發展歷程度有過合拼，大概可分成兩個時期。早期係*專司東印度羣島生意嘅倫敦商人之總督及公司*（*Governor and Company of Merchants of London Trading into the East Indies*），有揸英國皇家特許狀（Royal Charter），呢份認證係由女王伊利莎伯喺一六〇〇年十二月卅一號發嘅。

到咗十七世紀後期，亦有其他啲英國公司，如英國東印度貿易公司（**East India Trading Company**），想挑戰佢嘅壟斷地位。最後喺一七〇八年公司同其他公司合併咗，轉成專搞東印度羣島生意嘅商人聯合公司（*United Company of Merchants of England Trading to the East Indies*），自此亦有咗第個名**尊貴東印度公司**（**Honourable East India Company**，減筆 HEIC）。因爲係聯合公司，亦叫**聯合東印度公司**（United East Indian Company，因拉丁文U/V可混用，又寫Vnited East Indian Company，減筆VEIC）。公司有花名叫**莊公司**（**John Company**）。喺印度又叫**Company ''Bahadur***（[[Hindustani language|Hindustani]] *bahādur*, "brave"/"authority"）。

== 擴張同解散 ==
東印度公司做生意，以[[棉花]]、[[絲]]、[[硝石]]、[[茶]]同[[鴉片]]爲主。公司唔單止係做生意，佢仲憑軍力同行政手段，兼統治咗印度好大片土地。公司治印度，始自一七五七年，後。到咗一八五八年，喺[[印度叛亂|一八五七年印度起義]]而終。一八五八年英國立法（），改由[[英國王室]]直管印度，成爲咗印度之王。公司最後喺一八七四年一月一號，因而解散，股東得印度政府債券做補償，而[[維多利亞女皇]]，就成爲首任[[印度皇帝]]（Empress of India）。

== 涉足嘅生意 ==

=== 印度嘅紡織品 ===
東印度公司早期集中搞香料貿易，其後業務趨向多元化，先至涉足咗印度嘅紡織品業，將當地啲產品同埋新名詞帶咗入英國，好似印花大手巾*bandana*、未經漂染嘅粗白棉布*calico*、印花棉布*chintz*、粗棉布*dungaree*、格仔棉布*gingham*、泡泡紗*seersucker*、塔夫綢*taffeta*等。

=== 中國大陸嘅茶品 ===
由1660年代開始英國人就好熱愛啲茶葉，茶葉就成為咗貿易公司嘅主要利潤來源，到咗1700年代，茶葉嘅消耗量係每18年就升一倍。而英國東印度公司一路係每年派商船，喺廣州（Canton）停留幾個月入啲茶貨。

== 分支機構 ==
東印度公司設喺廣州嘅*'英屬廣州商館'''（The British East India Company's Canton Factory），係歐美各國最早喺廣州設立嘅商館 （Factory），又叫做夷館，「為夷人居停之所」。隨着1757年清廷改定廣州做唯一嘅貿易港，廣州商館就成咗東印度公司代表英國、有著對華貿易壟斷權嘅官方組織，直到1834年東印度公司嘅對華貿易壟斷權被取消前，廣州商館係實際主導咗大清同大英間嘅關係。

## 睇埋
* 地理大發現
* 香料貿易
* 廣州十三行
* 廣州史

## 註
呎

**呎**（英文：單數**foot**、眾數**feet**），卽係**英尺**，減筆寫成**ft**或**′**，係英國長度單位，流行於英國統治過嘅地方，家下畀公制取代。一碼有三呎，一呎有十二吋。換返公制，約萬分之三千零四十八米。

香港有時寫面積做呎，查實係平方呎嘅減筆。

## 名
英文呎卽係腳，同唐人度幾步，有異曲同工之意。舊時興用腳來咁度。歐洲各地都普遍用步來度。但人人腳長短唔同，各國長度唔一致。英國後尾以英王亨利一世爲準，不過佢隻腳以乎太大，極少人對腳有一呎長。

唐字用呎來表示，係借唐尺，口字畀表示外來，以別唐尺。方便起見，多數寫呎甚至尺。

## 寫法
唐字寫如兩呎四吋，英文two feet and four inches。減筆用單撇**′**代呎，雙撇**″**代吋，所以就寫成2′−4″、2′ 4″或者2′4″。國際上，亦會以ft.代呎。

## 標準
一九五九年以前，美國同英國，標準有啲唔同。一八九三年，美國定制係，一米有卅九又百份之卅七呎。而英國定制，係以碼爲標準，之但係，英聯邦之間都有啲唔同。英國國立物理實驗室（National Physical Laboratory），一九六四年制度定，一碼係千萬份之九百一十四萬三千九百六九米。所以推算一呎係千萬分之三百零四萬七千九百九十米。

一九五九年七月一號，美國同英聯邦，制定一碼做萬分之九千一百四十四米，此爲萬國英制。自此，一呎定爲萬分之三千零四十八米。咁比舊時美國定制，短百萬分之二，又比舊時英國定制，長千萬分之十七。

## 註
香港華字日報

《**香港華字日報**》（英文：The Chinese Mail），又叫《**華字日報**》，係份香港報紙，經已停刊。佢初身係《德臣西報》附刊，叫《**中外新聞七日報**》。1827年發行，到1946年停刊。佢係香港早期唐字報紙之一。報館喺中環雲咸街五號，卽係報寫大鐘樓上街第五號門牌，同《德臣西報》一樣。

## 史
1871年3月，《德臣西報》請陳靄庭做副編，搞《中外新聞七日報》。呢份係唐字附報。1872年4月17號，改爲獨立發行，名《香港華字日報》，初時出一週三次。

初時《華字日報》以告白爲主，亦有行情，亦兼報清廷消息、以及廣東、香港兩地及海外近聞。報上有船舶通告、貨價行情、船期、政府憲示及告示等消息，當中包括政府招標通告及種牛痘。告白好多唔同種類，有招股、銀行利率唔同資料。光緒末年，該報加咗「廣智錄」，內容以雜文、中外軼事為主，又有「精華錄」，載有「談叢」、「粵謳」及「歌謠」。

《華字日報》主要係文言寫成。行文以直行爲主，由上而下。部份標題橫行，由右而左。早期係無標點，一氣呵成，咁係當時嘅習慣，讀者要自行斷句。告白、新聞分成細格。有啲同類新聞，會放埋一格，用空隔隔開，段用〇起頭。後尾文風稍稍改變，加咗標點，一則新聞亦另起一段。

1941年12月25號，日軍攻入香港島。日治期間，該報停辦。1946年4月同6月，兩度復刊。之不過唔夠錢，7月1號又停，從此絕跡香港。該報反映刊時局勢，家下用於研究早年香港歷史、晚清局勢及辛亥革命。

## 參攷
*《華字日報》香港早期報刊簡介系列。香港中央圖書館微縮資料室。
Foot

**Foot** 係英文單字，字面解釋係一隻腳噉解。

衍生意義包括：
*呎，長度單位，大概係人類成人一隻腳板咁長。
*音步，歌詞拍子嘅組成部分
*底線，兩條垂直線成Ｔ字交匯嘅時候唔凸出嚟嗰條。

用 Foot 嚟做人名嘅名人有：
*Crow Foot (1873-1890)，美國土著領袖
*Michael Foot (1913-2010)，英國工黨政客
新杜路美地白濁丸

**新杜路美地白濁丸**（英文Santal Midy；法文Santal de Midy）係法國出嘅藥，產自巴黎美地藥房，喺十九世紀後期，風行世界卅行。隻藥用來醫泌尿器官嘅病，因爲少副作用，所以風行咁耐。查佢有水銀，食用會中毒。藥丸呈紫色。

## 名
新杜路，繙自法字Santal，卽係檀香咁解，藥中有檀香油。美地，繙自Midy，係藥局名。白濁，係唐醫叫法，係痾尿有尿之外嘅嘢。咁係因爲感染病原之故。呢啲病包括埋種種性病。丸係藥丸，家下叫嘅藥囊。

## 包裝
隻藥用玻璃樽裝住，樽長身，有水松塞（塞讀質）封口。樽外貼咗黃紙。

## 英軍
英軍唔少兵染性病，要英軍畀錢，卽係政府畀錢醫。後尾政府唔包性病，要醫就要畀錢。啲兵就用偏方，買成藥自理。呢個係新杜路美地白濁丸，咁受歡迎嘅原因之一。

## 參攷
*
克利馬爾補陽糖汁

**克利馬爾補陽糖汁**（英文**Grimault's Syrup**，全名**Grimault & Co.'s Hypophosphite of Lime**）係法國出嘅藥，由巴黎克利馬爾公司出品。隻藥係藥水，主要用來止咳，卽係話用來醫呼吸器官病，好似肺病咁。佢係十九世紀後期嘅藥。唐名補陽，查實係西文所無，只係唐人地方引人來買。香港同省城，有屈臣氏藥房代理。

隻藥紅色，用扁蛋形玻璃樽裝住。
雲咸街

**雲咸街**（英文**Wyndham Street**）係香港一街，喺香港島中環必打山。因爲舊時下面就係必打街，有大鐘樓，所以舊時又叫**大鐘樓上街**。雲咸街係香港開埠街道之一，一八四二年起好，打通山上嘅荷李活道，同山下嘅皇后大道。

## 地理
條街伏喺必打山，地圖上碗形，東面起自皇后大道中，近畢打街，今娛樂行邊，呢度係條路最低處。之後向西南上山，過安蘭街、威靈頓街、美臣里同安慶臺、到德己立街同下亞厘畢道成四叉路口。呢段路好斜。由四叉路口，轉西再轉北山腰斜上橫行，就到亞厘畢道同荷李活道三叉路口爲終，是爲西面起點。呢段路無先前咁斜。

## 史

必打做船政司，以雲咸街左邊嗰石山做船政廰，管理船隻往來。而雲咸街打落嘅必打街，有必打步頭，是爲公家步頭。

《香港雜記》所載，由皇后大道中到忌連利街之間，有新公司、德國會館、德臣中西新聞紙館、孖剌中西新聞紙館、士蔑西報同牛奶房。

新公司，卽係家下叫嘅香港會所（Hong Kong Club），喺德忌笠街同雲咸街呢段皇后大道。佢過皇后大道就係書信館，而書信館側邊必打街頭，就有大鐘樓。故此雲咸街又叫大鐘數上街。新公司喺一八四五年起，於一八四六年五月廿六號落成，家下搬咗去昃臣道，而地址歷幾代，有青年會，有戲院，最終變成今日娛樂行。

德國會館（Club Germania；或叫German Club）喺雲咸街，佢係由皇后大道中搬來，後尾搬咗去堅尼地道。雲咸街會址橫跨今日安蘭街。而佢後面有一條美臣里，對住威靈頓街。

呢處舊時報館雲集。德臣中西新聞紙館，出《德臣西報》同《香港華字日報》，喺雲咸街五號門牌，就喺威靈頓街街口北面。孖剌中西新聞紙館，出《孖剌西報》同《香港中外新報》。另外重有士蔑西報新聞紙館，出《士蔑西報》。

而牛奶房就牛奶公司嘅倉，家下係藝穗會同香港外國記者會。

近荷李活道口，就有中環差館，不過家下搬咗去軍器廠街，變成歷史遺蹟。

## 路面意外
雲咸街山街一段好斜，又劃爲車落山之路，所以時有交通意外，大車細車衝落山致人命傷亡。

一九九七年八月十八正午，雲咸街同皇后大道中交界，差人探員駕車撞向人羣，導致三死十傷。車禍之後，段路鋪設防滑鋼沙，另加路牌最少四組，減低意外。但行車方向就無變，照舊落山。到咗二〇〇〇年四月廿九號，有架泥頭車，重廿四噸，無理雲咸街唔畀重過五點五噸嘅車用。車一時失控，沿斜路直衝雲咸街同皇后大道中交界，橫掃廿米鐵欄後，再撼娛樂行外棚架，先至停低，意外有三男一女受傷。

## 註
伯明翰環球

**伯明翰環球**（，）係一間香港上市公司，主席兼主要股東係楊家誠，截至2011年5月，楊家誠持有集團權益約莫係26.31%。

## 史
* 集團喺2002年11月以每股港幣1緡配售同發行一共3600萬股新股上市，嗰陣時叫「**泓鋒國際控股有限公司**（）」。

* 2007年6月，集團以代價1495萬英鎊收購Birmingham City Plc (BCFC) 29.9% 權益。BCFC嘅股份喺倫敦交易所另類投資市場上市，擁有英超球會伯明翰足球會。

* 2009年8月，集團再以每股1英鎊向BCFC提出全面收購，涉資約莫5713萬英鎊

* 2010年1月，集團改名做「**伯明翰環球控股有限公司**」。

## 拎
* irasia.com - Birmingham International Holdings Limited
西洋會館

**西洋會館**（**Club Lusitano**），又叫**西洋會所**，係香港一會館，1866年成立。原址喺中環些利街，後尾搬到雪廠街。會所而家重運作緊，只係規模比以前細，以服務餐飲為主。西洋就當時唐人指嘅葡萄牙。入會嘅多數係香港及澳門土生葡人，而家會所仍然堅持入會者要有葡萄牙血統，所以會員人數唔多。佢同英人嘅新公司、德人嘅德國會館、係當時香港三大會館。

《香港雜記》曾提及佢喺些利街。現時雪廠街有西洋會所大廈，會所大樓總共有27層，23樓至27樓屬會所範圍，畀會員活動及使用，其餘都係商業用途樓層，可租出作商務用途。

會所設有三面落地玻璃嘅宴會廳、一間餐廳、一間酒吧、一間會議室、一間圖書館、多用途活動室以及一間桌球室。

## 出面網頁
* 
* 
* 

類:中環
Landau in der Pfalz

**Landau in der Pfalz**係德國一市鎮。市內重要工業係釀酒業。

## 一般資料
*面積：82.94平方公里
*人口：42,994（2009年12月31號）
*市長：德國社會民主黨嘅Hans-Dieter Schlimmer

## 拎
* 官方網站
阿爾及爾

**阿爾及爾**（，）係阿爾及利亞嘅首都同海港，北濱地中海。截至2009年有人口274萬，約莫佔阿爾及利亞全國人口嘅十分之一。

阿爾及爾屬於典型嘅地中海型氣候，降雨量為690~760公釐，大多集中喺11月至3月，平均最高氣溫係攝氏15至29度。呢度除咗紡織同埋礦業之外，農業都好發達，盛產葡萄酒。

類:非洲首都
類:阿爾及利亞城市
紛美包裝

**紛美包裝有限公司**（**Greatview Aseptic Packaging Company Limited**，）舊史叫「**泉林包裝**」（Tralin Pak），係一間香港上市公司。

紛美包裝係無菌包裝同埋相關服務嘅供應商，專門向乳製品同埋非碳酸軟飲料生產商提供無菌包裝，紛美聲稱佢哋嘅三大客戶包括咗蒙牛集團、惠爾康同埋伊利集團。據估計，截至2009年12月31號止年度，紛美包裝佔中國無菌包裝市場銷量嘅9.6%，按銷量計係中國從業者之中嘅領導者。紛美包裝同時都幫法國、德國、俄羅斯、捷克、沙地阿拉伯等國嘅人客戶提供服務。

紛美包裝嘅總部喺中國北京，旗下兩座工廠分別喺山東省高唐縣同埋內蒙古和林格爾縣，重喺度籌備咗喺德國起新廠房。紛美包裝喺香港主要營業地點喺皇后大道中15號置地廣場告羅士打大廈8樓。

2010年12月，紛美以每股4.3港元發行同配售約莫 233.6 百萬股新股，喺香港交易所上市，估計集資淨額 903 百萬港元。保薦人包括高盛同埋摩根士丹利。第一日掛牌全日收報 4.92 港元，比招股價高出約莫 14%。

## 拎
*紛美包裝官方網站
港女

「**港女**」源於香港網絡用語，畀香港網民用嚟貶稱有自戀傾向、拜金主義同埋公主病嘅香港女性，為一同地域自貶。

「港女」嘅「女」字應讀作第二聲，即「契女」、「舞女」嘅「女」（粵拼 neoi2）音，而唔讀「女性」嘅「餒」（粵拼neoi5），呢個係粵語變調嘅一個例子。

「港女」本來泛指香港嘅女性，語調中立，成日都用喺報紙標題，但係近年網上討論區每當批評香港女性嗰陣時，文章不時會用咗「港女」一詞。約莫2005年底開始，類似維基百科嘅共筆型網站香港網絡大典開始出現評論「港女」文章，重將「港女」定義成「貪錢愛名牌」嘅拜金主義者，呢個意思慢慢喺大眾傳媒採用，港女同宅男亦成為討論兩性衝突嘅熱門話題。　

無綫電視節目星期日檔案就曾經以「港女」、「港男」做主題探討。

網上有個論壇曾有「港女81宗罪」嘅發表，及後作者葉一知喺佢嘅著作《港女聖經》入便，將嗰81宗罪歸納成12宗罪，分別係：(1) 過份貪錢、(2) 奉旨要用男人錢、(3) 貪慕虛榮、(4) 愛發姣、(5) 自我中心、(6) 口要男女平等，做就男女不等、(7) 八婆格、(8) 口舌生非、(9) 幼稚反智、(10) 對愛情不認真、(11) 冇修養及(12) 浪費。

## 睇埋
* 港孩
* 宅男
* 腐女
* 公主病症候群

## 攷
土衞六

**土衞六**，又叫**泰坦星**（），係繞土星行嘅衞星。土星衞星之中最大，太陽系第二大。佢係喺1655年3月25號俾荷蘭物理學家、天文學家惠更斯發現嘅，佢亦都係繼木星伽利略衛星之後發現嘅第一粒衛星。

由於佢係太陽系裡面唯一一粒俾好厚大氣層包住嘅衞星，表面又有液態嘅嘢，所以科學家懷疑佢表面有生命嘅存在。而且，佢大氣裡面嘅甲烷可能係形成生命體嘅基礎。土衛六可以睇成係一部時光機，幫助人類去了解地球最初期狀況，了解更多地球生物係點樣嚟。
賈曉晨

**賈曉晨**（**Jia Xiaochen, JJ**，）係香港同中國女藝人，家陣係旗下藝人。

## 演出作品
### [[電影]]

### [[電視劇]]（[[無綫電視]]）

### 電視劇（其他）
*2010年：《愛回家之愛在生命終結前》（*Love Thy Family*）飾 蘇芳

### 電視劇（[[ViuTV]]）
*2023年：《法與情》 飾 錢莉莉（Lilian）

## 出面網頁

*
*
*StarJ & SNAZZ 官方檔案
*
*
*

類:前無綫電視女藝員
異位顯性

**異位（上位）顯性**係一個基因嘅表型畀另外一個或者幾個基因改變咗嘅現象。嗰個決定表型嘅基因叫做「上位」，而表型畀其它基因改變嘅基因叫做「下位」。異位（上位）顯性同一般嘅顯性唔同，一般嘅顯性（英文：Dominance）指嘅係同一個基因座上面嘅等位基因相互影響，而異位（上位）顯性指嘅係唔同一個基因座上面嘅非等位基因相互影響。
香港2011年僭建事件

**香港2011年僭建事件**係香港2011年年中發生嘅連串相關事件，起源自新界丁屋僭建，政府打算要佢哋拆，不過新界多個地方政要人士開會，打算要同政府對抗，唔拆僭建物，又話「誓保家園」。事件由香港華文傳媒揭發，原來香港特區政府好多政要人物間屋都有違法僭建，引起公眾議論紛紛。

## 涉案香港政要
*環境局副局長潘潔
*行政會議成員兼立法會議員兼鄉議局主席兼前屯門區議會主席劉皇發
*立法會議員梁耀忠
*立法會議員張國柱
*立法會議員王國興
*立法會議員陳偉業
*立法會議員謝偉俊
*立法會議員黃成智
*立法會議員兼鄉議局副主席張學明
*立法會議員陳鑑林
*立法會議員黃容根
*立法會議員湯家驊
*前立法會議員兼鄉議局副主席兼離島區議會主席林偉強
*教育局局長孫明揚
*行政長官曾蔭權

## 涉案建築物
* 麥當勞道（曾蔭權物業）
* 跑馬地大坑道豪園（區載佳物業）
* 湯家驊大埔康樂園獨立屋車房
* 陳偉業大嶼山村屋

## 出面網頁
*林瑞麟盼市民諒解孫明揚
丁屋

**丁屋**，香港屋宇一種，出自**新界小型屋宇政策**（），專畀新界原居民嘅男丁，有權起嚟自住嘅屋，喺香港殖民地時期已經有。未有起屋，但有權起嘅，叫**丁權**。

## 史
丁屋並非英國租借新界一開始就有，亦非大清留落來嘅傳統權益。而係英國藉香港政府推出來嘅懷柔政策，介於六七暴動之後，香港前途談判之前。

二十世紀七十年代，香港政府大力收地，發展衛星城市（後稱新市鎮），新界原居民反對，同港府對抗，為冧掂呢班友，港府畀新界鄉下男性原居民特權，每人一生起一座三層高（上限27呎／8.22米高），每層面積唔超過700平方呎嘅丁屋，唔使畀地價。後來更發展到政府以地換地畀原居民起丁屋，同埋以「私人協約」方式用優惠價賣地畀原居民起丁屋，直至2018年郭卓堅向香港法院提請司法覆核，最終法院判決「以地換地」同「私人協約」並非「受《基本法》保障嘅傳統權益」，政府唔可以再咁批丁屋。

## 參考
* 《認可鄉村名冊》，新界鄉議局
* 《建築物條例（新界適用）條例》（香港法例第121章）
* 《胡應湘倡丁權證券化 自由售賣發展權 增新界土地供應》，明報，2006年1月21日
* 《政府擬批建20層丁屋 沙田元朗試行 提供2000單位》，明報，2006年3月1日

## 出面網頁
* 如何申請批准建造小型屋宇 - 地政總署
* 新界小型屋宇政策-新界鄉議局
* 「你繞道、我杯葛」-丁屋審批制度變革風波
* 村屋與丁屋法律資料-美聯物業
麥當勞道

**麥當勞道**（舊底叫**麥當奴道**）係香港港島金鐘半山區一條馬路。條路西端連接花園道，東端連接堅尼地道。道路以第六任香港總督麥當奴起名，同美式快餐店麥當勞無關。

麥當勞道街頭有幢麥當勞道2號聖約翰大樓，個名同花園道33號聖約翰大廈好似，所以前者多數叫做「麥當勞道2號」，或者以用途稱呼「香港聖約翰救護機構總部」。

麥當勞道係高尚住宅區，中環名校網區。名校包括香港名人輩出嘅聖保羅男女中學。

中途有個山頂纜車中途站。重有12A線巴士去金鐘。小巴去金鐘，同埋1A線小巴去中環天星碼頭。

## 附近設施
*香港基督教女青年會
*聖保羅男女中學
*香港聖約翰救護機構總部
*山頂纜車麥當勞道站
*基督科學教會香港第一分會


File:HK MacDonnell Road 2 St John Tower.JPG|麥當勞道2號
File:HK St Paul's Co-Educational College MacD1.JPG|聖保羅男女中學正門
File:HK_YWCA_1.JPG|香港基督教女青年會喺麥當勞道1號
File:First_Church_of_Christ_Scientist_Hong_Kong_Entrance.jpg|二級歷史建築：基督科學教會香港第一分會


## 參考

*麥當勞道地圖
綾崎颯

**綾崎颯**（）係日本漫畫家畑健二郎原作漫畫《爆笑管家》嘅主角之一。日文動畫版由白石涼子配音；香港Animax版由郭碧珍配音、TVB版由黃玉娟配音。
本能寺之變

**本能寺之變**係1582年6月21號喺日本京都本能寺，明智光秀向織田信長發動叛變嘅事件。

1582年，織田信長開始支援羽柴秀吉對中國地方嘅征伐，喺夜宿京都嘅本能寺嗰陣，遇到前往支援羽柴秀吉作戰嘅部將明智光秀突襲，抵抗咗一陣間之後失蹤埋，一般相信死喺寺入面（當時本能寺已被大火燒咗），當年49歲，終佢一生霸業，而大仔織田信忠逃到附近嘅二條御所抵抗明智大軍，最後亦打唔贏，兩父子各個唔同地方放火自殺。

呢件事分裂咗織田家嘅勢力、死咗好多織田政權嘅核心人物，織田信長佢兩個仔織田信雄同織田信孝一來都唔啱，為咗呢件事爭繼承權。羽柴秀吉靠呢件事討伐明智光秀之後開始佢豐臣政權嘅霸業。

## 睇埋
*清州會議
*賤岳之戰
*柴田勝家
*德川家康
隱性

**隱性遺傳**，減筆**隱性**，係種遺傳學佈局。遺傳基因，係一雙一對。一對之中，可以兩個都同，亦可以兩個都唔同。有時只係一邊，顯現出基因特徵，另一邊就受制，唔會顯現。前者叫顯性，後者叫**隱性**。

假如父母雙方嘅等位基因，傳畀仔女，都係隱性。隱性特徵先會呈現。譬如，基因型rr就會呈現隱性性狀，而基因型RR同埋Rr就會呈現顯性性狀。

有種解釋話係，因為自要有一份顯性等位基因，就可以表達出足夠嘅蛋白嚟完成相關功能，從而呈現顯性性狀，而當冇晒兩份顯性基因嘅情況之下先會呈現隱性性狀，因為咁樣就冇足夠嘅蛋白嚟完成相關功能。
Kudos

**kudos**係拉丁字母拼字，可以指：

## 英文
kudos來自希臘文**κῦδος**。佢係讚賞、名聲之意，尤其係啲出眾嘅經驗。隻字雖然貌似英文眾數，其實佢係名字，係數唔到嘅。所以寫做有成語much kudos comes with the job。
九因歌

**九因歌**，亦叫**乘數表**或者**乘法口訣**，係十進制乘數表，可以幫手計簡單乘、除同開方。佢係中國發明，現時文獻所示，春秋戰國用到依家，歷代只係字句同次序稍有唔同。完整嘅九因歌有乘式八十一項，唔計重覆嘅，就有四十五項。

西方文明古國嘅古希臘同埋古巴比倫都發明過乘數表，不過就複雜過九因歌好多。希臘乘法表有1,700百幾樣，而且唔夠全面。由於響13世紀之前佢哋計算乘法、除法好困難，所以可以除一個大數嘅人會被人視為數學家。歐洲直到13世紀初都唔知道呢種簡單嘅乘數表。13世紀初，東方嘅計算方法通過阿拉伯人傳入歐洲，歐洲人就學習呢個新方法。當時，用新法乘兩個數呢類題目，係大學嘅教材。

九因歌後嚟東傳入高麗、日本，經絲綢之路西傳印度、波斯。

## 記載
「九因歌」早喺漢代數學家劉徽《九章算術注》提過「九九」起源於中華神話人物伏羲之時。

## 粵讀法
乘數帶「一」之簡單口訣可用「得」或「如」，如「一三得三」、「七一如七」；其他相乘結果爲個位數之簡單口訣多數用「如」。好似「三二如六」、「四二如八」；相乘結果係整數「十」嘅口訣，多數用「終/中」，如「五六終三十」，「五八終四十」；「三」「三」相乘比較特別，用「歸」或「該」。廣東話讀乘數口訣靈活多變之餘，不乏古風，「得」、「如」、「終/中」、「歸」、「該」五字，盡顯古文之雅。

## 同當時其他國家嘅比較
古希臘、古埃及、古印度、古羅馬無進位制，原則上要有無限大嘅乘數表，所以無可能有九因歌。例如希臘乘法表要列出7×8，70×8，700×8，700×8，7000×8……。相比之下，因為九九表係基於十進位制，7×8=56，70×8=560，700×8=5600，7000×8=56000，只需要7×8=56一個代表。

古巴比倫算術雖然早過希臘，但係都好過希臘嘅算術，因為巴比倫算術有位值制。不過巴比倫算術用60進位制，原則上一個「59×59乘數表」要1770項；由於「59×59乘法表」太大，巴比倫人唔用類似九因歌嘅乘數表。不過，考古學家發現巴比倫人用1×1=1、2×2=4、3×3=9……7×7=49、……9×9=81 ……16×16=256 …… 59×59=3481 嘅「平方表」。

古埃及無乘數表。考古家發現，古埃及人係通過累次加法嚟計乘數。例如計5×13，先將13+13得26，再加26+26=52，然之後再加13得65。古瑪雅人用20進位制，同依家世界通用嘅十進位制最接近。一個19×19乘法表有190項，多過九九表嘅45項三倍幾，但係就簡便過巴比倫嘅方法好多，但係考古學家到依家都未發現瑪雅乘數表。

## 內容

## 參考
李昊嘉

**李昊嘉**（；；）係香港歌手。佢參加過第一屆《亞洲星光大道》，並喺比賽期間因為演唱電燈膽（原唱為鄧麗欣）而開始為人所知，李昊嘉嘅電燈膽以音樂比賽參賽曲喺一晚間YouTube獲近十萬點擊率。同時喺2009年，演出第一首嘅電台派台歌「萬歲師表」，正式成為香港歌手。參加過無綫電視超級巨聲比賽，但無緣打入一百強。李昊嘉喺2011年於香港教育學院畢業，為音樂教育榮譽學士，並擁有鋼琴演奏級同皇家八級樂理。

## 音樂歷程
### 星光之前

### [[亞洲星光大道 (第一屆)|第一屆《亞洲星光大道》]]比賽歷程

### 相

File:Sharon@promotion2.jpg
File:Sharon@ATVpromotion.jpg
File:Kaka@GiveItAGo2.jpg
File:Kaka@GiveItAGo.jpg
file:kaka@concert1.jpg
file:kaka@concert2.jpg
file:Sharon@Show.jpg
file:kaka@bookfair.jpg


## 音樂作品
### 歌曲
;歌曲成績
以下顯示歌曲喺香港四大傳媒之歌曲排行榜嘅最高名次。

### 唱片

*推出日期：2010年2月16號-2月17號 喺演唱會搶先推出，2010年3月1號 正式推出
*歌曲： 6. 愛上癮（同冼棨豪合唱）7. 星光熠熠（星光七強合唱）9. 寫一首歌（星光家族合唱）10. 謝謝你（星光家族合唱）
*曲目總數：共10首
*發行單位: 亞洲電視 
*備註: 為《第一屆》亞洲星光大道紀念輯

*推出日期： 2010年11月21號 喺演唱會搶先推出，2010年12月1號 正式推出
*歌曲：1. Prelude (Cello Trio)2. 開一扇窗3. 捨棄4. 回味5. 小寵愛6. What a wonderful world 
*曲目總數：共6首
*備註：Give it a Go專輯同Give it a Go演唱會同名

## 演出作品
### 演唱會

### 音樂錄影帶

### 電視節目（亞洲電視）
* 亞洲星光大道 (第一屆)（2009）：參賽者
* 法律週2009開幕禮（2009）：表演嘉賓
* 男人做晒 ：嘉賓
* 亞洲星光大道 (第二屆)（2010）：表演嘉賓 - 演出《亞洲星光大道》作品，挑戰者
* 《第十五屆十大電視廣告頒獎典禮》：表演嘉賓
* 亞洲星光大道 (第三屆)（2010）：表演嘉賓 - 演出自己創作作品 「捨棄」，挑戰者
* 今夜星光燦爛（2010）：嘉賓
* 11點後特區（2011）：主持及嘉賓

## 其他作品
### 書
* 《亞洲星光大道I 星光一班》（2010年7月）

## 活動及傳媒訪問
 

## 出面網頁

* 李昊嘉官方網站
* 亞洲電視官方介紹
* 李昊嘉國際歌迷會 Sharon Lee International Fan Club
* 李昊嘉國際歌迷會論壇 Sharon Lee International Fan Club Forum
* 李昊嘉新浪微博
* 李昊嘉部落格
* 李昊嘉國際歌迷會官方新浪微博
* 萬歲師表
斯里查潘

**帕拉東·斯里查潘**（，）係泰國前網球手。斯里查潘喺泰國曼谷出世，身高185厘米，體重81公斤。喺泰國，佢嘅綽號係Ball。2007年3月，斯里查潘嘅世界排第60位左右。

## 屋企
* 阿爸Chanachai
* 阿媽Ubon
* 哥哥Tanakorn
* 2007年11月29號，斯里查潘同俄羅斯裔加拿大籍嘅Natalie Glebova結婚

## 球員生涯
斯里查潘係右手揸拍，擊球係雙手揸拍，世界排名最高去過第9位，係有史以來喺世界排名入便去到最高排名嘅亞洲球手。佢喺頭十留咗十個星期。

## 威水史
* 單打最高排名：9（2003年5月12號）
* 雙打最高排名：79（2003年9月8號）
* 網球大滿貫最叻（男單）：
** 澳洲網球公開賽：第四圈（2004年） 
** 法國網球公開賽：第三圈（2002年） 
** 溫布頓網球公開賽：第四圈（2003年） 
** 美國網球公開賽：第四圈（2003年）

## 攷


## 拎
* 网球-ATP世界巡回赛 - 网球选手 – Paradorn•Srichaphan
* Tennis - ATP World Tour - Tennis Players – Paradorn Srichaphan
* ITF Tennis - Mens Circuit - Player Biography
* Davis Cup - Player profile - Paradorn SRICHAPHAN (THA)
阿歷山德拉·禾兹尼厄

**阿歷山德拉·禾兹尼厄**（；）係加拿大女子網球選手，喺滿地可出世。佢同丹麥籍網球選手禾絲妮雅琪（Caroline Wozniacki）一樣都係波蘭裔人。

## 球員生涯
* 右手揸拍
* 教練：Zdenek Zofka（2011年1月開始）

## 葳蕤史
* 單打最高排名：21（2009年6月22號）
* 雙打最高排名：136（2010年6月7號）
* 網球大滿貫最叻（女單）：
** 澳洲網球公開賽：第一圈（2007年、2009年、2010年） 
** 法國網球公開賽：第四圈（2009年） 
** 溫布頓網球公開賽：第二圈（2008年、2010年） 
** 美國網球公開賽：第三圈（2009年）

## 拎
* 官方網站
* 官方網站
* WTA | Players | Info | Aleksandra Wozniak
* Aleksandra Wozniak (alekswoz) on Twitter
印度河水協定

**印度河水協定**係印度同巴基斯坦兩國之間嘅水資源共享協議，協議晌1960年9月16日由兩國嘅領袖同世界銀行簽署。

因為印度河同另外好幾條支流都係由印度流入巴基斯坦，1947年印巴分治之後兩國喺水資源分配方面出現咗爭拗，後來由世界銀行介入調停，經過多年嘅努力，兩國終於達成咗《印度河水協定》。

根據協定，印度河、奇納布河同傑盧姆河除咗部份河水要供畀克什米爾之外，全部都劃分畀巴基斯坦；而薩特萊傑河、拉維河同比亞斯河就劃分畀印度。之後，巴基斯坦就展開咗長達14年嘅印度河河谷發展計劃。

## 參考
*《巴基斯坦史》楊翠柏、劉成瓊　三民書局　ISBN 957-14-4134-1
*《巴基斯坦》陸水林　重慶出版社　ISBN 7-5366-6632-2
*《印度河水協議》全文
2009年1月

## 1月31號
*索馬里反對派艾哈邁德贏咗總統選舉。
## 1月29號
*法國爆發罷工，抗議薩爾科齊政府的經濟政策。
2010年1月

## 1月31號
*第40屆世界經濟論壇年會在瑞士達窩斯閉幕。
## 1月29號
*香港馬頭圍道冧樓，4人死2人傷。
2009年2月

## 2月28號
*第十四屆東盟峰會響泰國華欣開幕。
## 2月25號
*澳門立法會通過《維護國家安全法》法案。
2010年2月

## 2月28號
*第21屆冬奧響加拿大溫哥華閉幕，加拿大獎榜榜攞第一。

## 2月27號
*智利馬烏萊附近海域發生黎克特制8.8級強烈地震。
2009年3月

## 3月30號
*巴基斯坦旁遮普首府拉合爾有警校遭恐怖襲擊，40人死80人傷。
## 3月29號
*法國海外領土馬約特公投通過決定2011年做法國嘅海外省。
2010年3月

## 3月30號
*大強子對撞機成功試到7萬億電子伏特嘅質子束流對撞。
## 3月29號
*俄羅斯莫斯科地下鐵兩個站先後發生兩單自殺式炸彈襲擊，37人死64人傷。
2009年4月

## 4月30號
*美國三大車廠之一佳士拿宣佈申請破產保護。
## 4月29號
*世界衞生組織宣佈將豬流感警戒級別升到第5級。
## 4月22號
*南非大選開始投票。
## 4月18號
*博鰲亞洲論壇2009年年會喺中國海南博鰲開幕。
2009年5月

## 5月31號
*香港有八千人參加紀念六四事件嘅遊行。
## 5月24號
*馬其頓發生黎克特制5.4級地震。
2009年6月

## 6月30號
*美國撤離駐紮伊拉克巴格達嘅戰鬥部隊。
## 6月29號
*2009年亞洲青少年運動會響新加坡開幕。
2010年6月

## 6月30號
*武爾夫贏咗德國總統大選。中新网
## 6月29號
*深圳華僑城機動遊戲發生意外，6人死10人傷。南方日报、新华社 南方都市报、新华社新民网
2009年7月

## 7月31號
*菲律賓前總統阿基諾死咗。
## 7月26號
*崔世安當選澳門新一任行政長官。
2010年7月

## 7月28號
*西班牙加泰隆尼亞通過議案準備唔准鬥牛。
## 7月25號
*Wikileaks泄露92,000份美軍有關阿富汗戰爭嘅軍事機密文件。
2009年8月

## 8月31號
*日本民主黨贏咗日本國會眾議院選舉多數議席。
## 8月28號
*發現號穿梭機升空向國際太空站運送補給。
2010年8月

## 8月29號
*印尼蘇門答臘錫納朋火山爆發。
## 8月23號
*馬尼拉人質事件，匪徒死，香港人質8死7傷。
2009年9月

## 9月30號
*印尼蘇門答臘發生黎克特制7.6級強烈地震。
## 9月29號
*薩摩亞附近海域發生黎克特制8.3級強烈地震。
2010年9月

## 9月30號
*厄瓜多爾因大規模騷亂入咗緊急狀態。
## 9月29號
*莫斯科市長盧日科夫俾俄羅斯總統梅德韋傑夫炒魷。
2009年10月

## 10月31號
*世界最長隧道加橋嘅行車通道上海長江隧橋通車。
## 10月30號
*ICANN理事會通過唔係拉丁字母都用得落網址度。
2010年10月

## 10月31號
*上海世界博覽會閉幕。

## 10月26號
*印尼爪哇默拉皮火山噴發，28人死14人傷。
2009年11月

## 11月30號
*洪都拉斯反對派洛沃贏咗總統選舉。

## 11月29號
*瑞士公投通過唔俾境內起宣禮塔。
2010年11月

## 11月28號
*WikiLeaks泄露25萬份美國駐外使館發俾美國國務院嘅秘密電報。

## 11月23號
*北韓向南韓延坪島打炮。
2010年12月

## 12月25號
*中華民國政府將四個縣升格做直轄市，分別係新北、台中、台南同高雄。

## 12月23號
*中華人民共和國、俄羅斯、印度同巴西一致同意侵埋南非做第五個金磚國。
Dominique Monami

**Dominique Monami**（）係比利時前職業女網球手。身高1.70米，體重55.3公斤。

1995年佢同教練Bart Van Roost結婚。從1995年到2003年之間，佢冠夫姓做**Dominique Van Roost**，不過喺2003年佢離婚之後，用返本來個姓。

## 球員生涯
Dominique Monami係右手揸拍，1991年轉打職業賽，2000年退休。

## 威水史
* 單打最高排名：9（1998年10月12號）
* 雙打最高排名：21（2000年10月9號）
* 網球大滿貫最叻（女單）：
** 澳洲網球公開賽：八強（1997年、1999年） 
** 法國網球公開賽：第三圈（1997年、1998年）  
** 溫布頓網球公開賽：第四圈（1998年、1999年） 
** 美國網球公開賽：第三圈（1991年、1998年、1999年）

## 拎
* 官方網站  
* WTA | Players | Info | Dominique Monami
育士甸·希蓮

（，；），有香港傳媒簡譯做**軒寧**，係比利時前職業女網球手，華朗尼大區列日人。身高1.67米，體重57公斤。

2002到2007年之間，佢冠夫姓叫做「育士甸·希蓮－阿登尼」（Justine Henin-Hardenne），離婚之後用返本來個姓。

2016年3月，佢被收錄喺國際網球名人堂。

## 球員生涯
* 右手揸拍
* 佢屬於技術全面型選手，單手反手擊球好叻
* 1999年轉打職業賽，2008年5月宣佈退休，係WTA史上第一位現役第一退休嘅球手。2009年9月宣布會喺2010年澳洲網球公開賽全面復出，2011年又喺個人官方網站上便突然再次宣布退役，震驚網壇
* 佢喺2003年、2006年同2007年攞過WTA年終世界排名第一
* 佢係2004年雅典夏季奧運會女子網球單打金牌得主，亦係七個網球大滿貫賽事單打得主、2006年同2007年兩屆WTA年終賽冠軍得主、同埋五項網球大滿貫賽事單打亞軍得主
* 佢係第14位登上WTA單打排名第一嘅選手

## 葳蕤史
* 單打最高排名：**1**（2003年10月20號）
* 雙打最高排名：23（2002年1月14號）
* 網球大滿貫最叻（女單）：
** 澳洲網球公開賽：**冠軍**（2004年） 
** 法國網球公開賽：**冠軍**（2003年、2005年、2006年、2007年）  
** 溫布頓網球公開賽：亞軍（2001年、2006年） 
** 美國網球公開賽：**冠軍**（2003年、2007年）

## 註

## 出面網頁
* 個人官方網站
* WTA | Players | Info | Justine Henin
澳門特別行政區行政會

澳門特別行政區**行政會**（葡萄牙話：**Conselho Executivo**）係幫澳門特別行政區行政長官決策嘅機構，而家係第三屆。

行政會由7至11位成員組成，由行政長官喺政府主要官員、立法會議員同埋社會人士中委任（澳門基本法第56條同第57條）。行政會委員嘅任期係5年，但係唔可以超過委任佢嘅行政長官嘅任期。

行政會會議由行政長官召集同埋主持，每個月最少舉行一次。會議一定要有過半數行政會委員出席，行政長官亦都可以請有關人士列席會議（第2/1999號行政法規第4條、第9條、第12條同第14條）。

除咗人事任免、紀律制裁同埋緊急情況下採取嘅措施之外，行政長官喺做重要決策、向立法會提交法案、制定行政法規同埋解散立法會之前，要徵詢行政會嘅意見。行政長官如果唔採納行政會多數委員嘅意見，就要將具體理由記錄在案（澳門基本法第58條）。

## 史
行政會前身係澳葡時期嘅**諮詢會**；《澳門組織章程》第二章第四節規定，澳門總督喺做重要決策之前要聽諮詢會意見。

## 成員
### 行政長官
*崔世安

### 委員
*陳麗敏，行政法務司司長
*梁慶庭
*廖澤雲
*馬有禮 
*歐安利，立法會議員
*鄭志強，立法會議員
*梁維特
*陳明金，立法會議員
*何雪卿
*黃如楷

## 第二屆行政會委員
陳麗敏、唐志堅、梁慶庭、廖澤雲、馬有禮、賀一誠 （至2009年10月20號）、歐安利、鄭志強、林香生、梁維特

## 第一屆行政會委員
陳麗敏、譚伯源、張國華、崔世安、歐文龍、吳榮恪、唐志堅、梁慶庭、廖澤雲、馬有禮

## 攷

## 睇埋
*香港特別行政區行政會議
貝寧人民共和國

**貝寧人民共和國** （）係非洲國貝寧喺1975年11月30號至1990年3月1號期間嘅國名，總統係Mathieu Kérékou。

## 外交
貝寧人民共和國同蘇聯、東德、北韓、越南、古巴關係密切。
老撾基普

**老撾基普**（老撾話：ກີບ）係老撾自1952年起嘅法定流通貨幣。ISO 4217編號LAK。輔幣單位係阿特（老撾話：ອັດ），1基普=100阿特。
₭

**₭**（或者**₭N**）係老撾1952年開始用嘅法定流通貨幣「寮國ກີບ」嘅符號。ISO 4217編號LAK。輔幣單位阿特，1基普=100阿特。
2011年法國網球公開賽

**2011年法國網球公開賽**係第110屆法國網球公開賽。同以前一樣喺法國巴黎嘅Roland Garros球場舉行，舉辦日期係2011年5月17號到6月5號。

## 賽事獎金
賽事獎金達1600萬歐羅。

### 男女子單打
* 冠軍：€1,200,000
* 亞軍：€600,000
* 四強：€300,000
* 八強：€150,000
* 第四圈：€75,000
* 第三圈：€42,000
* 第二圈：€25,000
* 第一圈：€15,000
* 外圈賽第三圈：€8,000
* 外圈賽第二圈：€4,000
* 外圈賽第一圈：€2,500

### 男女子雙打
* 冠軍：€330,000
* 亞軍：€165,000
* 四強：€82,500
* 八強：€42,000
* 第三圈：€22,000
* 第二圈：€12,000
* 第一圈：€7,500

### 混合雙打
* 冠軍：€100,000
* 亞軍：€50,000
* 四強：€25,000
* 八強：€13,000
* 第二圈：€7,000
* 第一圈：€3,500

### 輪椅組單打
* 冠軍：€15,000
* 亞軍：€7,500
* 四強：€4,000
* 八強：€2,500

### 輪椅組雙打
* 冠軍：€5,000
* 亞軍：€2,500
* 四強：€1,500

## 各項賽事
### 成年組
#### 男單
決賽：**[[拿度]]**　贏　費達拿：7-5、7-6(3)、5-7、6-1

拿度攞到佢個人第六個法網男單冠軍，平咗法網嘅紀錄。

#### 女單
決賽：**[[李娜]]**　贏　Francesca Schiavone　6-4、7-6(0)

李娜成為第一位攞到單打大滿貫冠軍嘅亞洲球手。

#### 男雙
決賽： **[[:en:Max Mirnyi|Max Mirnyi]]**／ **[[:en:Daniel Nestor|Daniel Nestor]]**　贏　Juan Sebastián Cabal／Eduardo Schwank　7–6(3)、3–6、6–4

係佢哋自合作以嚟第一個大滿貫冠軍。

#### 女雙
決賽：**[[:en:Andrea Hlaváčková|Andrea Hlaváčková]]**／**[[:en:Lucie Hradecká|Lucie Hradecká]]**　贏　Sania Mirza／Elena Vesnina　6-3、6-4

係佢哋第一個大滿貫冠軍。

#### 混雙
決賽：**[[:en:Casey Dellacqua|Casey Dellacqua]]**／**[[Scott Lipsky]]**　贏　Katarina Srebotnik／Nenad Zimonjić  7(8)–6(6)、4–6、[10–7]

係佢哋第一個大滿貫冠軍。

### 青年組
#### 青年男單

#### 青年男雙打

#### 青年女單

#### 青年女雙

### 輪椅組
#### 輪椅男單

#### 輪椅女單

#### 輪椅男雙

#### 輪椅女雙

## 參考資料


## 拎
* Roland Garros - Internationaux de France 2011